ڕۆژانە سێ مۆز بخۆی چی دەقەومێ؟\nلە كۆنەوە وابیستراوە خواردنی سێوێك لە سەردانی كردنی پزیشك دەتپارێزێت، بەڵام ئێستە دەڵێن خواردنی مۆز لە نەخۆشی سەردانی پزیشك دوورت دەخاتەوە، مۆز لە دێرزەمانەوە وەكو هەر میوەیەكی تر خوراوە، تەنیا بۆ تام و چێژ بووە، بەڵام خواردنی سێ مۆز لە رۆژێكدا چەندان سوود بە لەش دەگەیەنێت.\nئەگەر ڕۆژانە سێ مۆز بخۆن، ئەوا ئەم سوودانەی خوارەوەت پێ دەگات.\nیەكەم: تەندروستی دڵ و بۆڕییەكانی خوێن باشتر دەكات، ئەگەر بتەوێت دڵت بە تەندروستی بمێنێتەوە، ئەوا پێویستە رۆژی سێ مۆز بخۆیت، هەموو پێكهاتە خۆراكییە گرنگەكانی تێدایە كە گرنگن بۆ تەندروستی لەش. وەكو پۆتاسیۆم، ڤیتامین B6، ڕیشاڵ، ڤیتامین C، بۆ ئەوەی تەندروستی دڵ بە باشی بهێڵنەوە، پێویستە سۆدیۆم لە لەشدا كەم بكرێتەوە و پۆتاسیۆم زیاد بكرێت.\nدووەم: كەمخوێنی لەناو دەبات، زەردبوونەوەی پێست و بێهێزی هۆكارێكە بۆ دروستبوونی كەمخوێنی، بەڵام خواردنی مۆز دوای ژەمەكان وزەیەكی زۆر بە لەش دەدات،چونكە سەرچاوەیەكی باشی ئاسنە و كەمخوێنی لەناو دەبات.\nسێیەم: ڕێگە لە شێرپەنجە دەگرێت، خواردنی سێ مۆز لە ڕۆژێكدا دەبێتە هۆی كەم كردنەوەی مەترسی تووشبوون بە نەخۆشی شێرپەنجە، چونكە مۆز بڕێكی زۆر ڤیتامین C تێدایە، یارمەتی لابردنی ڕەگە ئازادە زیانبەخشەكان دەدات و هۆكارێكە بۆ دروستبوونی شێرپەنجە.\nچوارەم: رێگە لەپیربوون دەگرێت، خواردنی مۆز یارمەتی گەشانەوەی پێست دەدات و پتەوی دەكات گەنجتر دەرت دەخات، ئەم میوەیە بەرهەمهێنانی كۆلاجین زیاد دەكات لە لەشدا پێست نەرم دەكاتەوە.\nئه‌م بابه‌ته 12446 جار خوێنراوه‌ته‌وه


پەروەردە هاوكاری هەڵمەتی هۆشیاركردنەوەی شۆفێران دەكات – بەڕێوەبەرایەتی گشتی پەروەردەی سلێمانی\nپەروەردە هاوكاری هەڵمەتی هۆشیاركردنەوەی شۆفێران دەكات\nرۆژی 30/10/2018، لە دیوانی بەڕێوەبەرایەتی گشتی پەروەردەی سلێمانی, مامۆستا دڵشاد عومەر بەڕێوەبەری گشتی پەروەردەی سلێمانی، بە ئامادەبوونی بەڕێوەبەری پەروەردەی ڕۆژئاوا وبەڕێوەبەری پەروەردەی ڕۆژهەڵات بەوەکالەت و لێپرسراوی کارگێری و ڕاگەیاندن، لەگەڵ بەڕێوەبەری گشتی هاتوچۆی پارێزگای سلێمانی و بەشی ڕاگەیاندنی هاتوچۆی سلێمانی كۆبووەوە.\nكۆبوونەوەكە تایبەت بوو بەهەڵمەتی هۆشیاركردنەوەی شۆفێران لەژێر ناونیشانی (هەڵمەتی هۆشیارکردنەوە لەپێناوی سەلامەتی ) دا, وەپەیامەکەیان (ئامانجمان سزادانتان نیە, ئامانجمان سەلامەتیتانە) وەکردنەوەی خولی ڕاهێنان و گەیاندنی پەیامەکە بۆ مامۆستایان و قوتابخانەکان بەشێوەیەکی دروست و گونجاو.\nهەریەک لەبەڕێوەبەری گشتی و بەڕێوەبەری پەروەردەی ڕۆژئاواو بەڕێوبەری پەروەردەی ڕۆژهەڵات سەرنج و تێبینی خۆیان خستەڕوو, بە مەبەستی دانانی بەرنامە و پلانی گونجاو بۆئەم هەڵمەتە نیشتیمانیە لە ڕێگەی كەرتی پەروەردەوە.\nرێكخراوێكی فنلەندی هاوكاری فێر كردنی پیشەیی دەكات


به‌ڕێوه‌چوونی خۆپیشاندانێکی گه‌وره له هه‌ولێر\nسه‌دان که‌س له کوردانی ڕۆژهه‌ڵات دانیشتووی باشووری کوردستان وێڕای کۆمه‌ڵێک له کوردانی باشوور به به‌ڕێوه‌بردنی خۆپیشاندانێک له شاری هه‌ولێر ئێعدامی چالاکانی سیاسیی کورد له ڕۆژهه‌ڵاتی کوردستانیان مه‌حکووم کرد. له‌و خۆپیشاندانه‌دا که دوانیوه‌ڕۆی ئه‌مڕۆ هه‌ینی له‌سه‌ر بانگه‌وازی که‌مپینی "نا بۆ ئێعدامی لاوانی کورد"و\n"ئه‌نجومه‌نی زێد" له به‌ر ده‌رکی پارکی شانه‌ده‌ر له شاری هه‌ولێر ڕێک خرابوو، حه‌شیمه‌تێکی 700 _ 800 که‌سیی به‌شداران به به‌رزکردنه‌وه‌ی دروشمی دژی کۆماری ئیسلامی‌و به‌رگری له زیندانیانی سیاسیی کورد سیاسه‌ته‌کانی کۆماری ئیسلامی ده‌رحه‌ق به نه‌ته‌وه‌ی کورد له ڕۆژهه‌ڵاتی کوردستانیان مه‌حکووم کرد.\nله‌و خۆپیشاندانه‌دا په‌یامی هاوبه‌شی که‌مپینی "نا بۆ ئێعدامی لاوانی کورد"و "ئه‌نجومه‌نی زێد" به سێ زمانی کوردی، فارسی‌و ئینگلیسی خوێندرایه‌وه‌و نوێنه‌رانی حیزبه سیاسییه‌کانی کوردستانیش په‌یامی خۆیان به‌و بۆنه‌یه خوێنده‌وه.\nله بڕگه‌یه‌کی دیکه‌ی ئه‌و ئاکسیۆنه‌دا خۆپیشانده‌ران به رێپێوان به ده‌وری پارکی شانه‌ده‌ر‌و به‌به‌رزکردنه‌وه‌ی دروشمی دژت کۆماری ئیسلامی‌و خاوه‌نداری له شه‌هیدانی کوردستان‌و زیندانیانی سیاسیی کورد کۆتاییان به خۆپیشاندانه‌که‌یان هێنا، به‌ڵام دواتر کۆمه‌ڵێکی سه‌د که‌سیی خۆپیشانده‌ران خۆڕسک به‌ره‌و باڵوێزخانه‌ی کۆماری ئیسلامی له هه‌ولێر که‌وتنه ڕێ‌و تابڵۆی رێنمایی خه‌ڵک بۆ لای باڵوێزخانه‌یان له بن ده‌رهێناو بینای کۆنسوولگه‌ریی ئێرانیان دایه به‌ر به‌رد که له‌لایه‌ن هێزه‌کانی ئاسایشی حکومه‌تی هه‌رێمی کوردستانه‌وه ڕێیان لێ گیراو بڵاوه‌یان پێکرا.\nشایانی باسه ژماره‌یه‌کی زۆر له ئه‌ندامانی حیزبی دێموکڕاتی کوردستان‌و رێکخراوه سینفییه‌کانی سه‌ر به‌حیزب له‌و خۆپیشاندانه‌دا چالاکانه به‌شدار بوون.


ڕوونكردنه‌وه‌یه‌ك له‌لیژنه‌ی باڵای ئۆپراسیۆنه‌كانی پارێزگای سلێمانییەوە\nسه‌باره‌ت به ڕووداوه نه‌خوازاوه‌كه‌ی دوێنێ له‌نێوان تیمێكی چاودێری و پزیشكێک، سه‌رۆكی لیژنه‌ی باڵای ئۆپراسیۆنه‌كانی پارێزگای سلێمانی بۆ به‌ره‌نگاربوونه‌وه‌ی كۆرۆناوه له‌ڕوونكردنه‌وه‌یه‌كدا داوای لێبوردن ده‌كات و هه‌وڵی پزیشكان و كه‌رتی ته‌ندروستی به‌رز ده‌نرخێنێت: ئه‌مه‌ش ده‌قی ڕوونكردنه‌وه‌كه:\nدوێنێ له یه‌كێك له خاڵه‌كانی پشكنین و چاودێریكردنی قه‌ده‌غه‌كردنی هاتووچۆدا، ڕووداوێكی نه‌خوازراو له‌نێوان به‌ڕێزان تیمێكی چاودێریی‌و پزیشكێكی به‌ڕێزدا ڕوویدا.\nهه‌ر دوێنێ له‌گه‌ڵ ڕووداوه‌كه‌دا لیژنه‌ی لێكۆڵینه‌وه‌مان پێكهێنا، له ئه‌نجامی لێكۆڵینه‌وه‌كه‌دا ئه‌وه ڕوونبوویه‌وه، كه هه‌ردوو لایه‌نی ئه‌م ڕووداوه دڵسۆزانه له ڕاپه‌ڕاندنی ئه‌ركه‌كانیاندا بوون، كه پاراستنی ته‌ندروستیی گشتیی‌و جێبه‌جێكردنی ڕێنماییه‌كانه، هه‌ر هه‌ڵچوون‌و گله‌ییه‌كیش له‌كاتی ڕووداوه‌كه‌دا ڕوویدابێت له ئه‌نجامی په‌رۆشیی‌و پابه‌ندیی‌و شه‌ونخونیی‌و ماندوبوونی هه‌ردوو لایه‌نه‌كه‌وه بووه، كه به به‌رده‌وامیی له ئه‌رك‌و خه‌می تێپه‌ڕاندنی په‌تای كۆرۆنادان.\nله‌گه‌ڵ ڕێزو سوپاس‌و پێزانینمان بۆ كه‌رتی ته‌ندروستیی‌و ئه‌ركی تیمه‌كانی پشكنین‌و چاودێریكردن، به‌ڵام له‌و سۆنگه‌یه‌وه كه كه‌رتی ته‌ندروستیی و به‌تایبه‌تیی پزیشكه به‌ڕێزه‌كان له ڕیزی یه‌كه‌می به‌ره‌نگاربوونه‌وه‌دان‌و پشكی سه‌ره‌كیی ئه‌ركی پاراستنی ته‌ندروستیی گشتیی، وه‌ك هه‌میشه؛ كه‌وته سه‌ر ئه‌م خۆشه‌ویسته خۆنه‌ویستانه؛\nبۆیه جارێكی تریش داوای لێبوردنی خۆمان پێشكه‌ش به‌م پزیشكه به‌ڕێزه‌و ته‌واوی هاوپیشه به‌ڕێزه‌كانی ده‌كه‌ین، كه به هه‌ڵوێست‌و تێگه‌یشتنی شایه‌نانه‌یان، بوون به به‌شێكی گه‌وره‌ی چاره‌سه‌رو هه‌موو لایه‌ك دڵنیا ده‌كه‌ینه‌وه، كه به‌م ئومێدو ئیراده‌و گیانه‌به‌رزه‌وه ده‌توانین یه‌كگرتووانه‌و سه‌ركه‌وتووانه ئه‌م دۆخه تێپه‌ڕێنین.


له رۆژى جیهانى زۆمبى به سه‌دان خه‌ڵك به شێوه‌یه‌كى ترسناك له ناوه‌ندى شارى له‌نده‌ن رێپێوانێكیان ئه‌نجامدا\n6/10/2019 - 12:52\nخه‌ڵكى به ترسناكترین و سه‌رنجراكێشترین شێوه خۆیان نمایش كردبوو\nله رۆژى جیهانى زۆمبى له ناوه‌ندى شارى له‌نده‌نی پایته‌ختى بریتانیا رێپێوانێك له لایه‌ن سه‌دان هاووڵاتى شاره‌كه به‌ڕێوه‌چوو كه خه‌ڵكى به ترسناكترین و سه‌رنجراكێشترین شێوه خۆیان نمایش كردبوو به جۆرێك ئه‌گه‌ر له نێوانیاندا بویتایه وه‌ك ئه‌وه وابوو كه له نێو شارى مردوو خۆره‌كان ده‌ژیت.\nله دوازده‌مینى رۆژى جیهانى زۆمبى، خه‌ڵكى شارى له‌نده‌ن به شێوه‌یه‌كى ترسناكانه و هاتنه سه‌ر شه‌قام ساڵانه ئه‌م رێپێوانه به‌ناو شاره‌كه ئه‌نجام ده‌ده‌ن.\nبه‌گوێره‌ى وێبسایتى رێكخراوى رێپێوانه‌كه: ئامانجیان له‌و رێپێوانه دژى برسێتى و ئه‌و كه‌سانه‌ى بێ ماڵن و هه‌روه‌ها كۆكردنه‌وه‌ى پاره بۆ رێكخراوى خێرخوازى شارى هارڤیست له بنكه‌ی له‌نده‌ن، كه بنكه‌ى سه‌ره‌كى رێكخراوه‌كه له ویلایه‌تى نیویۆركى ئه‌مریكییه و یه‌كێكه له فراوانترین رێكخراوى دابینكردنى خواردن بۆ برسییه‌كان و كه‌م ده‌رامه‌ت و بێ جێگا و ماڵ، له هه‌مان كاتیشدا رێپێوانه‌كه هاندانێكه بۆ به هه‌ده‌رنه‌دانى خواردن و ناردنى خواردنى زیاده بۆ ئه‌و كه‌سانه‌ى كه پێویستیانه.\nیه‌كه‌م ئاهانگى رۆژى جیهانى زۆمبى له ساڵى 2006 له شارى پیتسبه‌رگ سه‌ر به ویلایه‌تى بنسلڤانیاى ئه‌مریكا به‌ڕێوه‌چوو كه فیلمى (Dawn of the Dead) لەو شوێنه وێنه‌ی گیرا و له‌و كاته‌وه ئه‌و شاره بووه بنچینه‌ى ئه‌و رووداوه و ئاهه‌نگى رۆژى جیهانى زۆمبى له‌وى سه‌رى هه‌ڵداو دواتر ناوبانگى ئه‌و ئاهه‌نگه گه‌شه‌ى سه‌ند و ئێستا زیاتر له 50 شار یادى رۆژى جیهانى زۆمبى ده‌كه‌نه‌وه.\nسه‌رچاوه / ده‌یلی مه‌یلی به‌ریتانی


برایانی هەدەپە ئەو ھەڵوێستەتان بەرامبەر ئایە سۆفیا هەڵەیە – Standard Kurd\nلەلایەن ستاندار Posted on ته‌مموز 12, 2020 554 جار بینراوە 0 سەرنج\nگۆڕینی مەتحەفی ئەیاسوفیا بۆ مزگەوت وەك ئەوە وایە كە سەدام ئەنفالی دەكردین وقورئانێكی بەدەستەوە دەگرت ،بەلام كەس لەكوردستان نەیدەوت قورئان خراپە یان نابیت سەدام قورئان هەلگری ، ئەردۆگان زالمێكە بەرامبەر كورد بەلام ئەوكارەی لەلایەن كۆمەلگەی كوردیش مەقبوولە ،بۆیە زۆر هەلەیە ئیوە دژی بوەستن ،لیدوانەكەی (عمر فاروق جرجلی)م لە( سۆزجۆی توركی) خویندەوە ، نالیت دژینە دەلێت ئەو هەنگاوەت ستەمكاریەكانت دانا پۆشی ، بەلام هەر ئەو لێدوانەش باش نیە چونكە یەكسەر خزمەت بە ئەردۆگانە ، ئەویش ئەوەی دەویت سەركردەیەكی كورد دژی بوەستێتەوەو دیسان دەنگی ئەو زیاد بكات ودەنگی ئیوەش لەناو كورد كەمبكات .\nهەر لە ئەسلیشدا هەمو ئیجرائەتەكانی ئەتاتورك لەیەك كاتدا دژی كوردو دژی ئاینی ئسیلام بوو-ئەو مزگەوتەكەی گۆڕی بۆ مەتحەف هەر لەو كاتیش زمانی كوردی قەدەخە كرد ، بۆیە یەك قەزیەیە ، داواكارین ئەو هەلویستەتان راست بكەنەوە ،دژی هەنگاوی وا مەبن ،چاوەڕێین هەلویستێكی ڕوونتان هەبێت كە ئێوە دژ نین .\nبڵاوکراوەی پێشووئاین و دەسەلات – دروستکردنی ولات\nبڵاوکراوەی نوێترهەوڵەكانی عێراق بۆ كۆنترۆلكردنی دەروازە سنوریەكانی هەرێم چڕتر دەبێتەوە


زۆربەی رێكخراوەكان شنگالیان جێهێشتووە | دەزگاى زارى کرمانجى\nزۆربەی رێكخراوەكان شنگالیان جێهێشتووە\nرەمەزان هەرنی – زاری كرمانجی: بەهۆی ئەو هێرشە نامرۆڤانەی رێكخراوی تیرۆریستی داعش لە ساڵی 2014 بۆ سەر شنگال ئەنجامدرا ژمارەیەكی زۆر رێكخراوی ناوخۆیی و بیانی دوای ئازادكردنی شنگال روویان لەو شارە كرد، بەڵام ماوەیەكی زۆرە رێكخراوەكان شنگالیان جێهێشتووە و ئامادە نین بگەڕێنەوە.\nعومەر عەلی، جێگری پارێزگاری مووسڵ بۆ كاروباری رێكخراوی ئاوارەكان بۆ زاری كرمانجی دەڵێ:" ژمارەیەكی زۆر رێكخراو لای ئێمە خۆیان تۆمار كردبوو، بەڵام هەموویان بەردەوام كارناكەن كە ژمارەیان 158 رێكخراوە، زۆربەی رێكخراوەكان روویان لە شنگال كردبوو، بەڵام ماوە ماوە ئەو رێكخراوانە لە شنگال دەكێشنەوە بەهۆی خراپی رەوشی شارەكە ئەو رێكخراوانەی سەردانمان دەكەن پێیان رادەگەینین كە شنگال پێویستی بە یارمەتییە، بەڵام كەس روو لە شنگال ناكات بەهۆی ئەوەی رەوشی ئەمنیی شارەكە جێگیر نیە، بۆیە 50% رێكخراوەكان شارەكەیان جێهێشتووە.\nجێگری پارێزگاری مووسڵ جەختی لەوەشكردەوە:" لاوازی بە كاری رێكخراوەكانەوە دیارە لەسەر تاسەری پارێزگای مووسڵ سەرەڕای ئەوەی بەردەوام داوا دەكەین كە رێكخراوە نێودەوڵەتیەكان روو لە مووسڵ بكەن، بەڵام بەبیانوی نەبوونی ئارامی لە ناوچەكە بەتایبەت لە شنگال هیچ رێكخراوێك ئامادە نییە روو لە شنگال بكات، ئەوانەی پێشتر لە شارەكە بوون زۆربەیان شنگالیان جێهێشتووە".


سەرچاوەی هێرشەكەی سەر سعوودیە ئاشكرا دەبێت\n:: PM:06:57:17/09/2019 \nتۆڕی هەواڵی "سێ ئێن ئێن"ی ئەمەریكی وردەكاری نوێی لەبارەی هێرشەكەی شەمووی رابردوو بۆ سەر دامەزراوە نەوتییەكانی سعوودیە ئاشكرا كرد و ئاماژەی دەكات كە سەرچاوەی هێرشەكە بنكەیەكی سەربازی ئێرانە لە نزیك سنوورەكانی عێراق.\nتۆڕەكە لە سەرچاوەیەكی لێكۆڵینەوەی گواستەوە بەوەی مووشەكەكان لەسەر عێراق هاوێژراون و بەسەر كوێت لایان داوە و گەیشتوونەتە دامەزراوەكان، ئەوەش بە مەبەستی شاردنەوەی سەرچاوەكەی. روونی كردەوە، بەشێك لە مووشەكەكان شكستیان هێنا لە پێكانی ئامانجەكانیان و لە بیابان كەوتنە خوارەوە بەر لە گەیشتنیان بە ئامانجەكانیان، هاوكات هیچ ئاماژەیەك بۆ ئەوە نییە كە ئەو مووشەكانە لە باشووری سعوودیەوە هاوێژرابن بەتایبەتی لە یەمەن.\nدوای هێرشەكەی بەرەبەیانی شەمووی رابردوو بۆ سەر دوو پاڵاوگەی نەوتی كۆمپانیای ئارامكۆی سعوودی، حوسییەكانی یەمەن بەرپرسیارەتی خۆیان لە ئەنجامدانی هێرشەكە راگەیاند كە لە رێگەی چەندان فڕۆكەی بێ فڕۆكەوان ئەنجامیان داوە، بەڵام سعوودیە دووپاتی كردەوە كە ئەنجامی لێكۆڵینەوەكان دەریان خستووە هێرشەكە لە خاكی یەمەنەوە نەكراوە و بەچەكی ئێرانی بووە.\nسەرچاوەكە دووپاتی كردەوە كە ئەگەرێكی زۆر هەیە هێرشەكەی سەر پاڵاوگەكانی ئارامكۆ بە مووشەكی كرووز بووە و بە بەرزییەكی كەمەوە و بە پاڵپشتی فڕۆكەی بێ فڕۆكەوانەوە لە بنكەیەكی سەربازی ئێرانی نزیك لە سنوورەكانی عێراق هاوێژراون.\nدوای هێرشەكە دۆناڵد ترەمپ سەرۆكی ئەمەریكا دووپاتی كردەوە كە وڵاتەكەی لایەنی تاوانكار دەزانێت و ئامادەن بۆ وڵامدانەوەی بكەری دەستدرێژییەكە، لەوكاتەی مایك پۆمپیۆ وەزیری دەرەوەی ئەمەریكا گوتی، تاران لەپشت 100 هێرش بۆ سەر سعوودیە دەوەستێت.


لێدوانی بەکارھێنەر:Halbast1 - ویکیپیدیا، ئینسایکڵۆپیدیای ئازاد\n١ دەنگدان لەسەر ویکیپڕۆژەی داواکاری پەڕگە\n٢ ڕاپرسی لەسەر پاڵاوتنی بەڕێوەبەران\n٣ نیشانێک بۆ تۆ!\n٦ بەشداریکردن لە پڕۆژەی ویکیپیدیا:داواکاریی بارکردنی پەڕگە\n٧ ڤۆڵدمۆر بۆ سڕینەوەی خێرا ھەڵبژێردرا\nدەنگدان لەسەر ویکیپڕۆژەی داواکاری پەڕگە[دەستکاری]\nسڵاو بەرێز @Halbast420: تکایەکم ھەیە، پڕۆژە ئێستا دامەزراوە و کاردەکات!، بەڵام داوا کراوە ببێت بە یەکێک لە یاساکانی ویکیپیدیا بۆ مافی بارکەران، ھۆکارەکەشی ھەر لە داوایەکە ڕوونکراوەتەوە کەبۆچی؟ سوودی چییە؟ ئامانجی چییە؟ پڕۆژەکە چۆنە، تکایە (( لــێــرە )) زیاتر بخوێنەوە و بیرورای خۆت لەسەر پڕۆژەکە بڵێ و بەشداری بکە لە دەنگدانەکە دەنگی بەڕێزتان گرنگە بۆ پڕۆژەکە زۆر سوپاس! (نامەی ئۆتۆماتیکی) —— 💖Sakura Hana🌸 (لێدوان) ١٢:٥٠، ٢٨ی ئابی ٢٠٢١ (UTC)[وەڵامدانەوە]\nڕاپرسی لەسەر پاڵاوتنی بەڕێوەبەران[دەستکاری]\nسڵاو بەڕێز @Halbast1:, ھیوادارم لە تەندروستی دابن، ھاتم ھەواڵیکتان پێ بدەم، ویکیپیدیاکەمان ماوەیەکی زۆرە کە بە سستیەکی زۆر تێپەڕ دەبێت لەکاتێکدا کۆمەڵگاکەمان لە گەشەسەندن دایە و پێویستی بە بەڕێوەبردنی زیاتر ھەیە، سست بوونی بەڕێوەبردن بەرەوپێشچوونی کۆمەڵگاکەش سست دەکات، ئەمەش خراپە و ئێمە ئەوەمان ناوێت، بۆیە ئێستا ڕاپرسی بۆ پاڵاوتنێکی بەڕێوەبەرایەتی بەڕێوەیە داوا دەکرێت بەڕیزتان بەشدار بن و گفتووگۆ بکەین لەسەر بابەتە زۆر سوپاس! (نامەی ئۆتۆماتیکی) —— 💖Sakura Hana🌸 (لێدوان) ١٦:٠٥، ١٤ی ئەیلوولی ٢٠٢١ (UTC)[وەڵامدانەوە]\nکاک Halbast1 سپاس بۆ سەرجەم بەشدارییەکانت لە ویکیپیدیای کوردی، ھیوادارم ھەر بەردەوام بمێنیت. AGH (وتووێژ📝) ٢٣:١٦، ١٨ی ئەیلوولی ٢٠٢١ (UTC)[وەڵامدانەوە]\n@Ahrir: زۆر سپاس! ھەڵبەست (لێدوان) ١١:٠٦، ١٩ی ئەیلوولی ٢٠٢١ (UTC)[وەڵامدانەوە]\nبەڕێز @Halbast1 مەبەستم ئەوە نەبوو دەنگ بۆ مافی ھێنەر بدەیت، ئێمە مەبەستمانە مافێکی نوێ بێنینە ویکیپیدیا کە ئەویش لە خوار ئەوە بە ناونیشانی داوای چالاکردنی مافی بەسەرداچوونەوەی دەستکارییە ھەڵواسراوەکان بۆ ویکیپیدیای کوردی —— 💖Sakura Hana🌸 (لێدوان) ١٩:٢٨، ٢٩ی ئەیلوولی ٢٠٢١ (UTC)[وەڵامدانەوە]\n@Sakura emad ببورە، لێم تێکچوو، ئێستا دەچم دەنگم لەسەر ئەوەی تر دەدەم. ھەڵبەست (لێدوان) ١٩:٣٨، ٢٩ی ئەیلوولی ٢٠٢١ (UTC)[وەڵامدانەوە]\nدەمباش Halbast1، بەپێی خوێندنەوەی ئەمریکی بێ، /بەیتا/ (ئئ: /ˈbeɪtə/) دروستە و بەپێی بەڕیتانییەکەش بێ، /بیتا/ (ئک: /ˈbiːtə/) دروستە. لێرەدا ئێمە ئەمریکییەکە (/بەیتا/) ناڵێین و بەریتانییەکە (/بیتا/) دەمێنێتەوە نەک /بێتا/. ⇐ئارام وتووێژ💭 ٠٨:٢١، ٢ی تشرینی یەکەمی ٢٠٢١ (UTC)[وەڵامدانەوە]\nدەست خۆش بەڕێز @Aram، ئێستا چاکیان دەکەمەوە. ھەڵبەست (لێدوان) ١٠:٥٢، ٢ی تشرینی یەکەمی ٢٠٢١ (UTC)[وەڵامدانەوە]\nبژیت! ⇐ئارام وتووێژ💭 ١١:٥٩، ٢ی تشرینی یەکەمی ٢٠٢١ (UTC)[وەڵامدانەوە]\nسڵاو بەڕێز @Halbast1، ئایا بەڕێزتان ھێشتا بەشداریدەکەن لە پڕۆژەکە وەک بارکەرێک؟، ئەو ئەندامانەی چالاکیان نییە لە پێرستی ئەندامان دۆخەکەیان لە چالاکەوە دەگۆڕێت بۆ ناچالاک، تکایە ئاگادارم بکەوە لە چالاکیت زۆر سوپاس! —— 💖Sakura Hana🌸 (لێدوان) ١٢:٢٢، ٣ی کانوونی یەکەمی ٢٠٢١ (UTC)[وەڵامدانەوە]\nسڵاو بەڕێز @Sakura emad، بمبورن لە درەنگ وەڵامدانەوەم. ماوەیەکی زۆرە لە ویکیپیدیا دابڕاوم بەھۆی خوێندنەوە، لە ئێستادا ناتوانم زۆر چالاک ببم، دەتوانن لە پێڕستی بارکەران بمسڕنەوە یان بە ناچالاک دامبنێن، کاتێک توانیم چالاک ببمەوە داواکارییەک پێشکەش دەکەمەوە. زۆر سوپاس! —ھەڵبەست (لێدوان) ١٣:٠٨، ١٠ی کانوونی یەکەمی ٢٠٢١ (UTC)[وەڵامدانەوە]\nبەرێز @Halbast1 وەک ناچالاک تۆمارکرا، زۆر سوپاس! بۆ خزمەتەکانت. —— 💖Sakura Hana🌸 (لێدوان) ١٣:٣٣، ١٠ی کانوونی یەکەمی ٢٠٢١ (UTC)[وەڵامدانەوە]\nڤۆڵدمۆر بۆ سڕینەوەی خێرا ھەڵبژێردرا[دەستکاری]\nسڵاو و بەخێربێیت بۆ ویکیپیدیا. ئەم پەیامە ھۆشدارێکە تاکوو بزانیت کە تاگێک لەسەر ڤۆڵدمۆر داندراوە کە داوا دەکات بە خێرایی بسڕدرێتەوە لە ویکیپیدیا. ئەمە لەژێر پێوەری ژمارە ٣ی وتارەکان بۆ سڕینەوەی خێرا ئەنجام دراوە، چوونکە وتارێکی بێناوەڕۆکە، یان وتارێکە کە ناوەڕۆکەکەی تەنیا لە سندووقی زانیاری و وێنە و بەستەری دەرەکی پێکھاتووە. وتارەکانی ویکیپیدیا دەبێت ناوەڕۆکەکانیان واتادار و زانستنامەیی بن. تکایە ئاگاداریش بە کە ناوەڕۆکەکانی ویکیپیدیا دەبێت بایەخدار بن و سەرچاوەی جێباوەڕیان ھەبێت تاکوو سەلماندنیبوونیان پشتڕاست بکاتەوە.\n🌸 Sakura emad 💖 (لێدوان) ٠٩:٥٤، ٢١ی ئایاری ٢٠٢٢ (UTC)[وەڵامدانەوە]\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Halbast1&oldid=947652»\nئەم پەڕەیە دواجار لە ٠٩:٥٤ی ٢١ی ئایاری ٢٠٢٢ نوێ کراوەتەوە.


کۆبونەوەی ئامادەکاری بۆ کۆنفرانسی پەیوەندییە گشتییەکان و راگەیاندن لە سایەی پەیوەندیی دیجیتاڵیدا - College of Humanities | University of Sulaimani\nکۆبونەوەی ئامادەکاری بۆ کۆنفرانسی پەیوەندییە گشتییەکان و راگەیاندن لە سایەی پەیوەندیی دیجیتاڵیدا\nposted Mar 25, 2021, 1:43 AM by Barham Khalid Ahmed\nئەنجومەنی باشکردنی ئاستی خوێندنی کۆلێژەکانی راگەیاندن لە عێراق بە هاوکاری زانکۆی سلێمانی و سەندیکای رۆژنامەنوسانی عێراق کۆنفرانسێکی زانستی لە زانکۆی سلێمانی ئەنجامدەدەن بە ناونیشانی پەیوەندییە گشتییەکان و راگەیاندن لە سایەی پەیوەندیی دیجیتاڵییدا.\nرۆژی سێشەممە ٢٣ی ٣ی ٢٠٢١ لە کۆلێژی زانستە مرۆڤایەتییەکانی زانکۆی سلێمانی کۆبونەوەی ئامادەکاری کۆنفرانسەکە ئەنجامدرا بە بەشداری هەریەک لە پرۆفیسۆر د.علی عبدالهادی نوێنەری وەزارەتی خوێندنی باڵای عێراق و پرۆفیسۆر د. محمد جهاد مامۆستای راگەیاندن لە زانکۆی عێراقییە و د. سحر خلیفە سالم مامۆستا لە کۆلیژی راگەیاندنی زانکۆی عێراقییە و د. ئیبتیسام اسماعیل قادر، راگری کۆلێژی زانستە مرۆڤایەتییەکان و د. ئامانج حەسەن، یاریدەدەری راگر و د. کمال جلال، یاریدەدەری راگری کۆلێژی زانستە سیاسییەکان و سەرۆکی بەشی راگەیاندن و ژمارەیەک لە مامۆستایان.\nلە کوبونەوەکەدا گفتوگۆکرا دەربارەی ناونیشان و تەوەرەکانی کۆنفرانس کە بڕیارە لە چەند مانگی داهاتوودا لە زانکۆی سلێمانی ئەنجام بدرێت لە پێناو هەڵسەنگاندنی دۆخی پەیوەندییە گشتییەکان و راگەیاندن لە سایەی پێشکەوتنی کۆمۆنیکەیشنی دیجیتاڵیدا.


کوردیپێدیا - 14-09-2014\n📅 14-09-2014 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nهێرشیان کردە سەر شاری قامیشلۆ\n- لەناوچەی کۆپی سەربە موش بەئامانجی شەرمەزارکردنی قەردەغە بەزمانی دایکی گەنجان رێپێوانێکیان سازکرد و (3) خوێندنگای دەوڵەتی تورکیان سوتاند.\n- حکومەتی هەنگاریا بڕیاریدا 224 تەن فیشەک و تەقەمەنی بۆ هێزەکانی پێشمەرگەی کوردستان بنێرێت.\n- هێزەکانی میحوەری قەرەتەپە هێرشێکی بەرفراوانیان بۆ پاککردنەوەی تەواوی ئەو گوندانەی کە ماون و لەلایەن داعشەوە کۆنترۆڵکرابوون ئەنجامداو توانیان ئاڵای کوردستان لەسەر چیای حەمرین هەڵبکەن.\n- کچێکی تەمەن 15 ساڵ لە سلێمانی، کە خوێندکاری پۆلی 8ی بنەڕەتی بووە و سێ ساڵە بووە بەهۆی دەرنەچوونی لە تاقیکردنەوەکان لە ژوورەکەی خۆیدا خۆی خنکاندووە.\n- داعش بە هاوەن وتۆپ هێرشیان کردە سەر شاری قامیشلۆ، لەئەنجامی تۆپبارانی چەتەکانی داعش (8)کەس گیانیان لەدەستدا کە لەناویاندا (3) منداڵن.\n1. 👁 دوایین ئاماری سزادراوانی گرتووخانەکانی هەرێم راگەیەندرا\n2. 👁 لە دهۆک 258 هەزار منداڵ دەکوترێن\n1. 👁 ئەحمەد شاهید حەپسی\n2. 👁 رامان شاهید حەپسی\n3. 👁 شیلان حەسەن ئیبراهیم\n➕ ئەم بابەتە لەلایەن: (هاوڕێ باخەوان)ەوە لە: Sep 14 2014 11:29AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 15 2014 10:52PM باشترکراوە\n👁 ئەم بابەتە 9,647 جار بینراوە\n📷 فایلی وێنە 1.0.1 21 KB Sep 14 2014 11:29AM هاوڕێ باخەوان


شەوی پێنجشەممە ٢٦ی خاکەلێوە، کۆڵبەرێک بە ناوی "حەسەن کچلانلوو"، خەڵکی گوندی "باڵەخچی" سەر بە چاڵدێران، لەلایەن هێزەکانی ئەرتشی تورکیەوە کوژراوە و کۆڵبەرێکی دیکە بە ناوی "بەهرام سەمەدی"، کوڕی خالس و خەڵکی گوندی "عیساگولیک"، سەر بە چاڵدێران، بە توندی بریندار بووە.\nبە وتەی سەرچاوەیەکی ئاگادار، هێزەکانی ئەرتشی تورکیە، لە سنووری "نایوەرە"ی چاڵدێران، تەقەیان لەو دوو کۆڵبەرە کردووە و لە ئەنجامی تەقەی ئەو هێزانە، حەسەن کچلانلوو، گیانی لەدەست داوە.\nئەو سەرچاوەیە هەروەها وتوویەتی: "بەهرام سەمەدی، پاش برینداربوونی لەو ڕووداوەدا، لەلایەن هێزەکانی ئەرتشی تورکیەوە دەسبەسەر کرا و بە توندی دراوەتە بەر ئەشکەنجە و لێدان."\nبەهرام سەمەدی هەنووکە لە یەکێک لە ناوەندە دەرمانییەکانی شاری چاڵدێران، چارەسەری پزیشکی بۆ دەکرێت.


پێش 4 هەفتە 883 جار خوێنراوەتەوە\nپاقلەمەنیەکان یەکێکە لە هەرە خواردنە گرنگەکان لە کاتی هەوڵدان بۆ کەمکردنەوەی کێشی لەش، چونکە ریشالێکی زۆر باشی تێدایە کە هەستی تێر بوون زیاد دەکات، بەڵام زۆربەی کەس کێشەی هەیە لە گەڵیدا چونکە دەبێتە هۆی نارەحەتی وئاوسان لە سکدا.\nبۆ کەمکردنەوەی نارەحەتی و سک ئاوسان لە پاش خواردنی پاقلەمەنیەکان، پێویستە ئەم خواردنانە لە شەوەوە لە ئاودا دابنرێت پاشان ئاوەکەی برێژرێت و کاتێک دەخرێتە سەر ئاگر بۆ کولان ئاوی تری تێبکرێت و پاش کولانیش ئەم ئاوە جارێکی ترلاببرێت و ئینجا ئاوی تری بۆ زیاد بکرێت وە لەکاتی لێنانیش دا بەهاراتی (زیرە یان کمون) زیاد بکرێت بۆ چێشتەکە. \nدكتۆر ئیسرا كمال شا محمه‌د\nبه‌كالۆريۆس له پزيشكی هه‌ناوی و نەشتەرگەری گشتی ماستەر لە زانستی خۆراك


دوو تایبه‌ت مه‌ندیی نوێی فه‌یس بووك جیهان سه‌رسام ده‌كات\nسەرەتا»هه‌واڵ»دوو تایبه‌ت مه‌ندیی نوێی فه‌یس بووك جیهان سه‌رسام ده‌كات\nلەلایەن Ranja Hseen لە 30/07/2016 0 Comments\nوه‌ك ده‌زانین ماوه‌یه‌كه گه‌وره كۆمپانیای به‌ناو بانگی فه‌یس بووك هه‌رده‌م خه‌ریكی نوێ گه‌رییه‌و له نوێ گه‌ریه‌كانی ئه‌م جاره‌ی دا وه‌كوو هه‌موو جارانی پێشوو دوو تایبه‌ت مه‌ندی زیاد كردووه.\nوه‌كوو ده‌زانین زۆر جار به هۆی فه‌یس بووكه‌وه كیلۆبایتی ئینته‌رنێته‌كانمان زوو ته‌واو ده‌بێت ئه‌وه‌ش بۆته هۆی ئه‌وه‌ی كه زۆر كه‌س نه‌توانن به ئاره‌زووی خۆیان به ئینته‌رنێتی سنوورداری وه‌كوو ئینته‌رنێتی مۆبایل، سه‌ردانی فه‌یس بووك بكه‌ن بۆ ئه‌م مه‌به‌سته‌ش\nكۆمپانیای فه‌یس بووك هه‌ستاوه به دانانی تایبه‌تمه‌ندیه‌ك كه كوالیتی وێنه‌كان كه‌م ده‌كاته‌وه و ڤیدیۆ راسته‌وخۆكان كه ده‌كرێته‌وه ڕای ده‌گرێت ئه‌مه‌ش ده‌بێته هۆی ئه‌وه‌ی كه ماوه‌یه‌كی زۆر تر به كیلۆبایتێكی كه‌متر بمێنیته‌وه له‌سه‌ر فه‌یس بووك.\nله ئیستادا ئه‌م تایبه‌ت مه‌ندیه ته‌نها بۆ گه‌شه پێده‌رانه له‌سه‌ر سیسته‌می ئه‌ندرۆید، چاوه‌ڕوان بن له ماوه‌ی داهاتوودا به‌رده‌ست ده‌بێـ بۆ هه‌موان.\nتایبه‌ت مه‌ندی دووه‌میش دانانی ڕێگای خێرایه بۆ بینینی ڤیدیۆ راسته‌وخۆكان وه‌ك له‌م وێنه‌یه‌دا ئاماژه‌ی پێ كراوه.\nبابەتەكانی پێشووترتاوەکوو ساڵی 2020 ویندۆزی 7 بەپارێزراوی دەمێنێتەوە\nبابەتی دواتر سیمینارێك تایبه‌ت به هاک و خۆپاراستن له قه‌زای سه‌ید سادق\nڕەنجە حسێن: خوێندكاری بەشیی "نێتۆڕك"م ساڵانێكە لە نێو تەكنەلۆژیادا كار دەكەم، بە تایبەتی ئایفۆن و وێب داڕشتن، هەروەها بە گشتی لە سەرجەم بوارەكانی كۆمپیواردا زانیاریم هەیە و هەوڵمداوە ئەوەی دەیزانم پیشكەش بە خوێنەرانی بكەم و بەردەوام دەبم لە خزمەتكردن.\nبه‌وێنه.. تایبه‌تمه‌ندییه‌كی ڤایبه‌ر بۆ ڕێگرتن له بڵاوبوونه‌وه‌ی وێنه‌كانتان\nلەلایەن Tech Eye 01/02/2016\nڤایبه‌ر وه‌ك جێبه‌جێكردنێكى تایبه‌ت به په‌یوه‌ندى ڤیدیۆیى و ئاڵوگۆڕى نامه له كوردستان زۆرترین به‌كارهێنه‌رى هه‌یه،…\nهاككەری ئینستاگرامی كچان لە هەولێر دەستگیركرا\nلەلایەن Tech Eye 13/03/2017\nعەبدوڵڵا شەو تا بەیانی سەری لەسەر مۆبایل و كۆمپیوتەر بوو، تا وای لێهات بووە كەسێكی…\nلەلایەن sarkaut hassan 14/05/2019\nزۆرجار لەسەر کۆمپیوتەر یان مۆبایلەکانمان کێشەیەکە یان پێویستیەک دێتە پێش کە لای خۆمانەوە چارەسەر نابێت…\nداگرتنی میوسیك لە یوتوب و ناردنی بۆ بەرنامەی میوسیك وە میوسیكەكە بخە سەر فیدۆیەكانت😍✌\nلەلایەن Mhamad jaf 23/09/2019\nداگرتنی میوسیك لە یوتوب و ناردنی بۆ بەرنامەی میوسیك وە میوسیكەكە بخە سەر فیدۆیەكانت😍✌ https://www.youtube.com/watch?v=VpsyZ46asbM\nدوای دوو رۆژ له بلاوکردنه‌وه‌ی پرۆگرامی DUO له پله‌ی ستۆردا پله‌ی یه‌که‌می گرته ده‌ست\nلەلایەن awder omer 20/08/2016\nپرۆگرامی DUO GOOGLE یه‌کێکه له پرۆگرامه نوێکانی گۆگڵ که تێیدا دەتوانیت پەیوەندی ڤیدیۆی ببەستیت لەگەڵ…\nچۆنیەتی داونلۆدکردنەوەی ریکۆردی شاشەی ئایفۆن\nلەلایەن Tech Eye 08/08/2016\nلەم فێرکاریە باس لە چۆنیەتی داونلۆدکردنەوەی ریکۆردی شاشەی ئایفۆن دەکەین سەرەتا دەبێت بەرنامەی shou tv دابەزێنی…\nسڕینەوەی هەموو نامەكانی فەیسبووك بە یەك كلیك لەكرۆم\nزۆر و ماندوبونێكی زۆری دەوێت . لەوانەیە زۆرێك لە ئێمە ئارەزووی ئەوە بكەین كە بە…


سەرۆکی، هاتنەکا ئاسایی کرە سەرەدانەکا سەرەکی* – ARTICLE رۆژ\nئه‌یلول 1, 2021 ئه‌یلول 1, 2021 بەڕێوەبەری ماڵپەر\nبەرسپێدەیا شەمبیێ (٢٨) ڤێ هەیڤێ سەرۆك کۆمارێ فەرەنسا، ئیمانوێل ماکرۆن گەهشتە بەغداد بۆ بەشداریکرنێ د (لووتکەیا بەغداد بۆ هەڤکاری و هەڤبەشیێ)دا. پاشی د کۆنگرەیەکا رۆژنامەڤانیدا گۆت: “ئێڤاری دێ چمە هەولێرێ بۆ دیتنا سەربازێن فەرەنسی، دێ چمە مووسڵ پشتەڤانیێ بۆ خەلکێ وێ دیارکەم، دێ نوونەرێن پێکهاتەیێن مەسیحی بینم و پەیمانا پێگیریێن گرنگ دەم، هەروەسا دێ شێم جارەکا دی نوونەرێن سونییان بینم، پاشی دێ دەسەڵاتا کوردی و جەنگاوەرێن کورد ژی بینم و دێ هەڤسۆزی و پشتەڤانیا فەرەنسا بۆ ئێزیدییان دەربڕم.” ئانکو هاتنا وی بۆ هەولێرێ دپەراوێزا سەرەدانا وی یا بەغدادا بوو و ل گۆر رێزبەندیا وی دیارکری؛ دیتنا دەسەڵاتدارێن کورد دوماهی خال بوو (پەراوێزا پەراوێزێ بوو).\nلێ سەرۆکێ کوردستانێ، نێچیرڤان بارزانی ئەڤ هاتنە ب دەرفەت زانی. پرۆتۆکۆڵەکێ شاهانەیێ پێشوازیێ ئامادەکر، دا مێڤانپەروەرییا کوردان نیشانی سەرۆكێ فەرەنسا بدەت و ب رێکا وی نیشانی گەلێ فەرەنسا و جیهانێ بدەت، بۆ پتر راکێشانا سەرنج و سۆزا وان. سەرۆکێ کوردستانێ ب ڤێ پێنگاڤێ هاتنەکا ئاسایی کرە بوویەرەکا مەزن و بەرگێ سەردانەکا سەرەکی کرە بەر. لێ مخابن گرنگییا ڤێ دەسپێشخەرییا سەرۆك نێچیرڤان نەهاتە بەحسکرن. “شرۆڤەکاران” پتر بەحسا دیرۆك و گرنگییا “پەیوەندیێن” کورد و فەرەنسیان کرن. دا بێژی سوبە فەرەنسا دێ دەولەتا کوردستانێ چێکەت. دبەرامبەردا سەرۆکێ فەرەنسا کو زێدە گرنگی ب هاتنا هەولێرێ نەدای، ژ ڤان “شرۆڤەکاران” وەفادارتربوو. هیچ نەبیت ل داویێ ب تویتەکێ گیربوویێ سادە پەسن دان و گۆت: “سوپاس نێچیرڤانێ عەزیز”.\nئەڤ گۆتارۆکە بەری چەند دەمژمێران ل (www.gavnews.net) هاتیە بەڵاڤکرن.\nگووتار یاهاتیە خواندن: 683


چانسی عەبادی چەندە بۆ بوونەوە بە سەرۆك وەزیران؟\nسەرەڕای سوپرایزەكانی هەڵبژاردنی عێراق كە دوو لایەنی بەهێز و پشتبەستووی بە چەك، هاوكات نەیاری سیاسی بەهۆی جیاوازی ریشەیی لە بیركردنەوە و ئایدۆلۆژیەت سەرخست كە تەواو جیاوازن لە رووی سیاسەت و تێڕوانین بۆ دوارۆژی عێراق، بەڵام عێراقییەكان بۆچی دەنگیان بەو هێزە چەكدارانە دا كە ئەوپەڕی راستتڕۆیی ئاینی لە عێراق بەرجەستە دەكەن و دەنگیان بە لایەنی تر نەدا كە باوەڕیان بەو پرسە نییە؟. لەو قەناعەتەوە كە سەرانی هەردوو لایەنی (سائیروون) و (فەتح) دركی پێ دەكەن، ئەوان ئێستە هەوڵەكانی خۆیان بۆ خستنەڕووی كاندی خۆیان بۆ سەرۆكایەتی وەزیران چڕ كردووەتەوە.\n(سائیروون) و (فەتح) دەگەن بە رێككەوتن؟\nسەختە، بەڵام ئەستەم نییە كە دوو لیستەكە لەگەڵ یەكتر رێك بكەون بۆ پێكهێنانی حكوومەتی نوێی عێراق، لەبەر ئەم هۆكارانە:\nیەكەم/ پێویستە یەكێكیان بۆ ئەوەی تریان دەستبەرداری بكات بۆ ئەوەی پۆستی سەرۆك وەزیران وەربگرێت، كە ئەوەش لەلایەن هەردووكیان رەتكراوەیە.\nدووەم/ ناتوانرێت دیدی سیاسییانەی ئەوان یەك بخرێت و ئەگەر لەسەر پرسەكانی ناوخۆییش رێك بكەون، ئەوە ئەستەمە لەسەر دیدێكی سیاسیی دەرەكی رێك بكەون و ئەوەش بەرەو رووخانی بەپەلەی حكوومەتەكەیان دەبات یان بەتوندی بەریەك دەكەون.\nسێیەم/ رێككەوتننەكەیان رەزامەندی ناوخۆیی و دەرەكی لەسەر نادرێت، چونكە نەجەف و وڵاتانی ناوچەكە و زلهێزەكان هەریەكەیان دیدی سیاسییانەی خۆیان هەیە، بۆیە دانەدەستی دەسەڵات بۆ ئەو دوولایەنە كە هێزی چەكداریان هەیە هەمووان هەست بە مەترسی دەكەن، چونكە هەر سەرۆك وەزیرانێك پشت بە هێزێكی بەدەر لە سوپای دەوڵەت ببەستێت وا دەكات كە لەكاتی تەنگانە پەنای بۆ ببات، جیا لەوە گرووپە چەكدارەكانیش پەنا بۆ ئەو سەرۆك وەزیرانە دەبەن بۆ پشتئەستووربوونیان.\nبۆیە ئەو دوو لیستە سەختە بەیەكەوە بگەن بە رێككەوتن بۆ پێكهێنانی حكوومەت، هەر بۆیەش ئەگەری نزیكتر بۆ راستی كاندیدكردنی كەسایەتییەكە كە لەلایەن هەردووكیان قبووڵكراو بێت، هاوكات لەلایەن نەجەف و پایەتەختەكانی دەوروبەر و دنیا قبووڵ بكرێت و لێرەشەوە هەر دوو ئەگەر هەیە:\nیەكەم/ هەردوولا لەسەر كەسایەتییەكی نوێ بۆ پۆستی سەرۆك وەزیران رێك بكەون كە كەسێكی تاقی نەكراوە و لاواز بێت و هەموو ئەوانە جێبەجێ بكات كە داوای لێ دەكەن بەبێ ئەوەی دید و كەسایەتی سیاسی خۆی هەبێت، كە ئەوەش سەختە و رەنگە رێككەوتننیان هەرەس بێنێت.\nدووەم/ هەردوولا لەسەر كەسایەتییەكی هاوسەنگ رێك بكەون كە خاوەن ئەزموون بێت لە بەڕێوەبردن و راگرتنی هاوسەنگی ناوخۆیی و دەرەكی و لای ناوخۆ و دەرەوە قبووڵكراو بێت و خاوەن كەسایەتییەكی سیاسی و ماناكی بێت كە ئەوەش ناكرێت لە حەیدەر عەبادی زیاتر بێت، بەتایبەتی كاتێك ئەو ئێستە یەكێكە لە براوەكان.\nبۆیە هیچ یەكێك لە كاندیدەكان ناتوانێت هاوسەنگی پێویست دروست بكات وەك ئەوەی عەبادی لە نێوان رەوتی سەدر و حەشدی شەعبی دروستی كرد پێشتر و ئێستا و بۆ داهاتووش، بۆیە ئەو ئەنجامەی ئێستای هەڵبژاردنەكان دەری دەخەن كە عێراق پێویستی بە رەوتی كاری عەبادی هەیە زیاتر لە پێشتر.\nبۆیە ناكرێت سائیروون هاوپەیمانی بكات و لیستەكەی عەبادی فەرامۆش بكات، هاوكات ناشكرێت (فەتح) ئەوە بكات، كاتێك سەدر متمانەهەبوونی خۆی بە عەبادی دووپات كردەوە و ئێرانیش بە هەمان شێوەی، بۆیە دۆخەكە لە چاوەڕوانی هەڵوێستی نەجەف ماوەتەوە، بەڵام پرسیارە گرنگەكە دەكرێت ئایا لە دوای ئەو ئەنجامانەی هەڵبژاردن عەبادی چۆن لە نێوان هەردوو لیستەكە مەلە دەكات؟.\nلەو كاتەی راپۆرتی تر باس لە تەقینەوەی دۆخی سیاسی عێراق دەكەن ئەگەر ئەو رێككەوتننە نەكرێت، كاتێك راپۆرتێكی ئێرانی كە ئاژانسی (تەسنیم) بڵاوی كردووەتەوە باسی ئەوە دەكات كە رەوتی سەدر مافی پێكهێنانی حكوومەتی نوێی عێراقی نییە، چونكە مەرج نییە لیستی براوەی هەڵبژاردن حكوومەت پێك بێنێت، هاوكات چەند سیناریۆیەكی خستە روو بۆ پێكهێنانی حكوومەت لە رێگەی لیستەكانی (فەتح) و (نەسڕ) و (دەوڵەتی یاسا) و ئەوەی بەنزیكتر دانا.\nراپۆرتەكەی (تەسنیم) وای دەبینێت كە پێویستە تێبینی ئەوە بكرێت كە لە 2010 رووی دا كاتێك لیستەكەی ئەیاد عەلاوی زیاترین دەنگی بەدەست هێنا، بەڵام هاوپەیمانی شیعە لە رێگەی پێكهێنانی گەورەترین بارستەی پەرلەمان حكوومەتیان پێك هێنا.\nبەپێی راپۆرتەكە زۆرێك لە شرۆڤەكارانی سیاسی وای دەبینن كە وەرگرتنەوەی پۆستی سەرۆك وەزیرانی لەلایەن حەیدەر عەبادی بۆ ئەو قۆناغەش جێگیر كراوە، بەڵام كۆمەڵگەی عێراق كە كۆمەڵگەیەكی ئاڵۆزە و ناتوانرێت بەئاسانی پێشبینی داهاتووە سیاسییەكەی بكرێت، وەك پێشتر رووی دا بەوەی زۆرێك دەیانگوت كە نووری مالیكی بۆ سێیەم خول دەبێتەوە سەرۆك وەزیران، بەڵام لە دوا ساتەكاندا ناوی حەیدەر عەبادی بۆ وەرگرتنی پۆستەكە خرایە روو و بەكردەنی حكوومەتی پێك هێنا.\nئه‌م بابه‌ته 1303 جار خوێنراوه‌ته‌وه


26/06/2016 11:54:00 ص جار خوێندراوه‌ته‌وه 3046\nجياوازى چييه له نێوان (إنزال و تنزيل) له قورئاندا؟\nئايا قورئان له شه‌وێكدا دابه‌زيوه؟\n ئايا ئه‌و (أمر)ه داناييه چييه پياده ده‌كرێت؟\nبزانه ياساى (خلق) چۆن پياده ده‌كرێت؟  تاكو ياساى (أمر) داببه‌زێت، كه‌واته فه‌رمانه‌كانى خوداى ره‌حمان هه‌ر له ئاسمان ده‌مێنێته‌وه، ئايا ده‌كرێ دابه‌زينى فريشته‌كان بۆ دونيا دووباره ببێته‌وه؟\nموباره‌كى شه‌وى قه‌در چييه؟\nيادكردنه‌وه‌ى ئه‌م شه‌وه لۆچييه؟\nئه‌و ئاهه‌نگه ئاسمانييه‌ى له‌م شه‌وه‌دا ده‌گێڕدرێت، كێ پێى هه‌ڵده‌ستێت؟\nئه‌م بابه‌ته له به‌روارى19/6/2015 له هه‌ولێر وه‌ك محاضره له لايه‌ن (م.محمدرافع) گووتراوه، پاشان له‌لايه‌ن قوتابيه‌كانى چاپ و بڵاو ده‌كرێته‌وه.\nئه‌گه‌ر سه‌ره‌تا سه‌يرێكى ئايه‌ته‌كان بكه‌ين دوو شتى تێدايه، ئه‌وانيش:\n- دابه‌زاندن (تنزيل).\nئايه‌ته‌كانيش وه‌ك ده‌فه‌رمووێت: (إِنَّا أَنزَلْنَاهُ فِي لَيْلَةٍ مُّبَارَكَةٍ إِنَّا كُنَّا مُنذِرِينَ)(الدخان3) (إِنَّا أَنزَلْنَاهُ فِي لَيْلَةِ الْقَدْرِ)(القدر1)، ئايه‌تێكى تريش هه‌يه ده‌رباره‌ى هه‌مان بابه‌ت، تێبينى ئه‌وه بكه‌ن كه‌وا (إِنَّا أَنـزلْنَاهُ فِي لَيْلَةٍ مُبَارَكَةٍ) هه‌مان ئايه‌ت له‌م ئايه‌ته‌ش دووباره ده‌بێته‌وه: (إِنَّا أَنزَلْنَاهُ فِي لَيْلَةِ الْقَدْرِ) وشه‌ى (تنزيل) له‌گه‌ڵ وشه‌ى (أنزلناه) ئه‌گه‌ر وشه‌كه جێگۆڕكێ پێبكه‌ين ئه‌وا (لَيْلَةِ الْقَدْرِ) يه‌كسانه به (لَيْلَةٍ مُّبَارَكَةٍ) به مانايه‌كى ديكه (لَيْلَةِ الْقَدْرِ) ده‌بێته (لَيْلَةٍ مُّبَارَكَةٍ). هه‌روه‌ها سه‌رنجى سه‌يرى هه‌ردوو ئايه‌ت بده‌ين هه‌ردووكيان باسى (أمر) ده‌كات، ئه‌وه‌تا له سوڕه‌تى القدر ده‌فه‌رمووێت: (تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ)(القدر4) لێرەش هه‌مان شت: (فِيهَا يُفْرَقُ كُلُّ أَمْرٍ حَكِيمٍ)(الدخان4) كه‌واته وشه‌ى (أمر) له هه‌ردوو سوڕه‌ت دووباره بۆته‌وه، بابه‌ته‌كه ئه‌وه‌يه كه (لَيْلَةِ الْقَدْرِ) په‌يوه‌ندى به (أمر) هه‌يه، جا (أمر)ى ئه‌و ئايه‌ته كه ده‌فه‌رمووێت: ( إِنَّا أَنزَلْنَاهُ فِي لَيْلَةٍ مُّبَارَكَةٍ إِنَّا كُنَّا مُنذِرِينَ فِيهَا يُفْرَقُ كُلُّ أَمْرٍ حَكِيمٍ) (الدخان4) له‌گه‌ڵ (أمر)ى ئايه‌ته‌كه‌ى (سوڕه‌تى القدر) هه‌مان شته كه ده‌فه‌رمووێت: (تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ)(القدر4).\nخاڵێكى ديكه ئه‌وه‌يه پرسيارێك ده‌كه‌ين له‌به‌رچى بابه‌ته‌كه به شه‌و(ليل) ده‌ست پێده‌كات؟ له‌به‌رچى به ڕۆژ(نهار) نييه، يان له‌به‌رچى خوداى ڕه‌حمان شه‌وى هه‌ڵبژارد؟ لۆ نه‌يفه‌رموو ڕۆژ(النهار)؟ چونكه ئه‌گه‌ر له قورئان سه‌يرى وشه‌ى (ليل) بكه‌ين ئه‌وا ده‌رده‌كه‌وێت كه‌وا هه‌رچى دۆخه ئه‌رێنييه‌كانن به شه‌و(ليل) ده‌ست پێ ده‌كات، واته شه‌و ئه‌و جێشوێنه جوگرافييه‌يه و پانتاييه كاتييه جوگرافييه‌يه كه‌وا به كرده‌يى جووڵه‌ى تێدا زۆره، به زۆريش جووڵه‌ى ئه‌رێنى په‌روه‌ردگارييانه به (ليل) ده‌ستى پێكردووه، ده‌پرسين لۆ (ليل)ى هه‌ڵبژاردووه ؟ چونكه فيطڕه‌ى مرۆڤ زياتر وه‌ڵامدانه‌وه‌ى و كێشكردن(التجاوب)ى به‌لاى شه‌وه‌وه‌يه نه‌ك به‌لاى ڕۆژ، ڕۆژ جووڵه‌ى (مێشك) فؤادى مرۆڤ له‌گه‌ڵ كۆمه‌ڵێك ده‌نگ و ژاوه‌ژاو و كۆمه‌ڵێك شت ناگرێته خۆى و تێيناگات (إستيعاب) ناكات، ڕۆژ قه‌ره‌باڵغى زۆر و جه‌نجاڵى تێدايه، هه‌رده‌م سه‌رقاڵييه، به‌ڵام هه‌رچى شه‌وه ئاراميه، ئه‌گه‌ر مرۆڤ بيستن و بينين و ده‌ماغ(سمع و بصر و فؤاد)ى به‌كا‌رخست، به تايبه‌تى (سمع و بصر) له ڕۆژه‌كه‌دا، چونكه رۆژه‌كه‌ى زۆر فراوانه، پانتاييه‌كى زۆرى هه‌يه و ڕووداو و جووڵه‌كان ڕه‌نگه‌كان زۆره، ناتوانێت كۆيان بكاته‌وه، ناتوانێت (فؤاد)ى كۆ بكاته‌وه، هه‌رچى له شه‌وه ئه‌م ده‌نگانه بوونيان نييه، ڕه‌نگه‌كانيش به‌و پله‌يه‌ى كه له ڕۆژدا هه‌يه، له‌شه‌وه‌كه نييه، جووڵه و چالاكى مرۆڤ به هه‌ر جۆرێك بێت له‌شه‌ودا داده‌به‌زێت، كه‌واته هه‌موو وزه‌كه ده‌چێته (فؤاد) تا بتوانێت ئه‌و فايلانه‌ى كه به ڕۆژ كۆى كردۆته‌وه له‌م شه‌وه‌دا ئيشى له‌سه‌ر بكات، لۆيه (قيڕائه)مان به شه‌و دانا چونكه شه‌ومان پێباشتر بوو، كردارييانه مرۆڤ ده‌توانێت به‌سه‌ر فؤادى زاڵ بێت، لۆيه (تنزيل)ه‌كه (انزَلْنَاهُ فِي لَيْلَةِ الْقَدْرِ) (فِي لَيْلَةِ ) لۆ له شه‌وه؟ هۆكاره‌كه ئه‌مه بوو كه له پێشه‌وه باسمانكرد.\nدێين باسى وشه‌ى (انزَلْنَاهُ) ده‌كه‌ين، دوو حاڵه‌ت كه (إنزال و تنزیل) هەیە لە قورئاندا، (إنزال) واته به بڕێك دێته خواره‌وه، كه تاڕاده‌يه‌ك زۆره، به‌ڵام (تنزیل) به به‌ش به‌ش دێته خواره‌وه، لۆ نموونه ئه‌گه‌ر باسى ئاو يان هه‌ر شتێك بكات له ئاسماندا، ئه‌گه‌ر به وشه‌ى (أنزلناه) بێت واته بڕێك يه‌كجار زۆر دێته خواره‌وه، به‌ڵام ئه‌گه‌ر باسى وشه‌ى (تنزيل)ى كرد ئه‌و كاته واته به تاك تاك و پارچه پارچه دێته خواره‌وه، لێره‌دا ده‌رده‌كه‌وێت كه جياوازى له نێوان وشه‌ى (إنزال) و (تنزیل) هه‌يه، وه‌ك له‌م ئايه‌ته‌دا ده‌فه‌رمووێت: (إِنَّا أَنزَلْنَاهُ فِي لَيْلَةِ الْقَدْرِ) كه‌واته قورئان هه‌مووى له يه‌ك شه‌ودا دابه‌زيوه، له‌به‌رئه‌وه‌ى قورئانيش (كلمات الله)يه و پايه‌كى زۆر به‌رزى له‌لاى په‌روه‌ردگارى جيهانييان هه‌يه، جا جووڵه‌ى دابه‌زينى قورئان لۆ ئاسمانى دونيا جووله‌يه‌كى مه‌زنه، چونكه وشه‌كان به فه‌ڕ (مبارك)ن، جووڵه‌ى ئه‌و وشانه له نێو ئه‌و شه‌وه كه ڕووده‌دات، حاڵه‌تێك د‌روست ده‌بێت، كه‌واته كات و ساته‌كه پڕ له فه‌ڕ(بڕكة)ه‌و كاتێكى به فه‌ڕ ده‌بێ، لۆيه فه‌رموويه‌تى: (فِي لَيْلَةٍ مُّبَارَكَةٍ) واته باسى كاته، باشه له‌به‌رچى كاته‌كه به فه‌ڕه؟ لۆ كاتژمێر به فه‌ڕه؟ له وه‌ڵامدا ده‌ڵێين لۆيه به فه‌ڕه، چونكه ئه‌و ڕووداوه‌ى تێيدا ڕووده‌دات به فه‌ڕ (مبارك)ه، گه‌وره‌يى و به فه‌ڕ (مبارك)يى ڕووداوه‌كه‌ى وا ده‌كات كه شه‌وه‌كه هه‌مووى مباره‌ك بێت، ئه‌ى ڕووداوه‌كه چييه؟ له‌به‌رئه‌وه‌ى پێنج سه‌د و قسور ساڵه دلۆڤانيى (رحمات) و به‌خششه‌كان (فضائل)ى په‌روه‌دگارييانه (رباني) له‌سه‌ر زه‌وى پچڕاوه، گۆى زه‌وى له دواى پێغه‌مبه‌ر عيسا(عليه السلام) له‌گه‌ڵ هه‌رچى ويستى په‌روه‌ردگارييانه بوو پچڕا، گۆى زه‌وى پڕ بوو له هاوه‌ڵ بڕياردان (شرك) و كوفر و فيسق و فجور و جووڵه‌ى نه‌رێنى مرۆڤه‌كان و دانه‌سه‌كنانى مرۆڤ و پابه‌ند نه‌بوونى مرۆڤ به ويستى په‌روه‌ردگارييانه، هه‌موو ئه‌مانه وايكرد گۆى زه‌وى هه‌موو له ئاهو واوه‌يلاو به ناڵه ناڵ بێت، خودى مرۆڤه‌كه خۆى له‌گه‌ڵ خۆى ئينجا له‌گه‌ڵ هه‌موو ده‌ورووبه‌ره‌كه‌ى، تا پڕى ده‌دايه دار ديوار، لۆيه سنور دانانى ده‌ويست، بير و هزرى ئه‌و مرۆڤه پاشان دڵى مرۆڤه‌كه‌ش پێداچوونه‌وه‌ى ده‌ويست، كاتێك ئه‌م قورئانه (كلمات الله) كه داده‌به‌زێته سه‌ر ئاسمان له‌شه‌و گه‌وه‌رترين ڕووداوى ئه‌رێنى ده‌ست پێده‌كات، خوداى ڕه‌حمان ته‌نانه‌ت ئه‌و مانگه‌ى كه ئه‌و شه‌وه‌ى تێدايه، ئه‌ويشى مه‌زن كردووه، كه‌واته گۆى زه‌وى وه‌ك باسمكرد، له‌م مانگه لۆ ئه‌و ڕووداوه‌ى خۆى ئاماده ده‌كات، (شَهْرُ رَمَضَانَ الَّذِيَ أُنزِلَ فِيهِ الْقُرْآنُ هُدًى لِّلنَّاسِ وَبَيِّنَاتٍ مِّنَ الْهُدَى وَالْفُرْقَانِ)(البقرة185)، له‌به‌رئه‌وه‌ى ئامانجى قورئان ڕينوێنيكردن(هداية)ه، لۆيه وشه‌ى (هداية) له هه‌مان ئايه‌ت دووجار دووباره ده‌بێته‌وه.\nكه‌واته ئه‌و مانگه‌ى كه ڕووداوه‌كه‌ى تێدايه و ئه‌و ڕووداوه مه‌زنه‌ى مه‌زنايه‌تييه‌كه‌ى و گه‌ورايه‌تى ئه‌و ڕووداوه‌ى له‌و ئاسته‌يه كه خوداى ڕه‌حمان به دياريكراوى باسى شه‌وه‌كه‌شى تێدا كردووه، باسى جووڵه‌ى ئه‌و شه‌وه‌ى بكا كه به كرده‌يى له‌م مانگه و له‌م شه‌وه‌ى ئه‌و كاروباره دروستبووه، كه ئه‌ويش دابه‌زيى قورئانه‌ن، هه‌موو گۆى زه‌وى له ناڵه و (شرك)ه وه‌ك له وانه‌كانى سيره باسمانكردووه، كه هه‌ر نه‌ته‌وه‌يه‌ك تووشى ئازارى خوداى بووبێت له فه‌رمانى خوداى ڕه‌حمانه لايداوه، كه‌واته گوناهى مرۆڤ و كرده‌وه‌كانى مرۆڤ كاريگه‌رى له‌سه‌ر دار و ديوار هه‌يه، مرۆڤه‌كان چ جۆره گوناهێك بكه‌ن به هه‌مان جۆرى نه‌رێنيى كاريگه‌رى خراپ له‌سه‌ر ده‌وروبه‌ريان ده‌كه‌ن، كاتێك كاريگه‌ريى نه‌رێنييان له‌سه‌ر ئه‌و ده‌وروبه‌ره به كرده‌يى وه‌ڵامى ده‌بێ كه وه‌كو ئاوێنه‌يه‌ك، يان وه‌كو تۆپێك كاتێك به چ هێزێك ده‌يكێشيت به ديوارێكه‌وه به هه‌مان هێز تۆپه‌كه ده‌گه‌ڕێته‌وه، مرۆڤه‌كان هه‌روه‌ك چۆن مامه‌ڵه‌ى نه‌رێنى له‌گه‌ڵ خۆيان ده‌كه‌ن به هه‌مان شێوه مامه‌ڵه له‌گه‌ڵ ده‌وروبه‌رى خۆيانيش ده‌كه‌ن، هه‌مان شت له‌گه‌ڵ ژينگه‌ش ده‌كه‌ن، ده‌ره‌نجامه‌كه‌شى ئه‌وه‌يه كه كرده‌ييانه ئه‌و مامه‌ڵه نه‌رێنييه كاريگه‌ريى نه‌رێنى له‌سه‌ر دار و زه‌وى وئاو و ئاژه‌ڵ و ئاسمان ده‌بێت، ئه‌مه به ورد و درشتييه‌وه، لۆيه ئه‌و سزايانه‌ى كه له وانه‌كانى سيڕه باسمانكردووه، جا له سه‌رده‌مى هه‌ر پێغه‌مبه‌رێك بێت ئه‌وا سزاكه يان ئازاره‌كه له هه‌مان جۆرى گوناهه‌كه‌ى بووه كه مرۆڤه‌كان ئه‌نجاميان داوه، له‌به‌رئه‌وه‌يه لۆ نموونه نه‌ته‌وه‌ى پێغه‌مبه‌ر نوح(عليه السلام) توشى فه‌يزان ده‌بن له ناو ته‌ندور ئاو ده‌رده‌چێت: (فَفَتَحْنَا أَبْوَابَ السَّمَاء بِمَاء مُّنْهَمِرٍ * وَفَجَّرْنَا الْأَرْضَ عُيُوناً فَالْتَقَى الْمَاء عَلَى أَمْرٍ قَدْ قُدِرَ)(القمر11-12)، ئه‌و كارانه‌ى كه نه‌ته‌وه‌كان كردوويانه به هه‌مان شێوازى كاره نه‌رێنييه‌كانيان سزا دراون، نموونه‌يه‌كى دى نه‌ته‌وه‌ى لوط: (فَلَمَّا جَاء أَمْرُنَا جَعَلْنَا عَالِيَهَا سَافِلَهَا وَأَمْطَرْنَا عَلَيْهَا حِجَارَةً مِّن سِجِّيلٍ مَّنضُودٍ)(هود82)، واته هه‌ر نه‌ته‌وه‌يه‌ك گوناهه‌كه‌ى چۆن بووبێت به هه‌مان جۆر ئازار دراون، به‌ر له سه‌رده‌مى پێغه‌مبه‌ر(عليه السلا م و البركات) هه‌موو ئه‌م شتانه هه‌بوون، كه‌واته مرۆڤايه‌تى ده‌بووا هه‌موو به كرده‌ييانه سزا بدرێن، جا ئه‌گه‌ر بێت و (به‌بێ وێكچوواندن) سزاكه‌ى نه‌ته‌وه‌ى نوح(عليه السلام) به قومبه‌له‌يه‌كى ناوكى بچووێنين، سزاكه‌ى نه‌ته‌وه‌ى هه‌ريه‌ك له هود و صالح و شعيب و موسا و عيسا(عليهم السلام) به قومبه‌له‌يه‌كى ناوكى بچوێنين، ئه‌و كاته ده‌بێ مرۆڤ پێش سه‌رده‌مى پێغه‌مبه‌ر پێشبينى چه‌ند موشه‌كى ناوكى بكات، لۆيه گۆى زه‌وى به گشتىو هه‌مووى له ناڵه و ئازار و مه‌ينه‌تى دابوو، كاتێك خوداى ڕه‌حمان له‌م دۆخ و كه‌شه‌دا قورئان داده‌به‌زێنێت، گۆى زه‌وى هه‌مووى ده‌چێته ژێر دلۆڤانى په‌روه‌ردگارييانه‌ى (الرحمات الربانية)، نه‌ك ته‌نيا مرۆڤ، لۆيه باسى (شهر) و گۆى زه‌وى ده‌كات: (إِنَّ عِدَّةَ الشُّهُورِ عِندَ اللّهِ اثْنَا عَشَرَ شَهْراً فِي كِتَابِ اللّهِ يَوْمَ خَلَقَ السَّمَاوَات وَالأَرْضَ مِنْهَا أَرْبَعَةٌ حُرُمٌ)(التوبة36)، كه‌واته له‌م مانگه‌و له‌م شه‌وه‌دا كه قورئان داده‌به‌زێت هه‌رچى گه‌رده‌كان هه‌ن له‌سه‌ر ته‌ختى بوون و له‌سه‌ر گۆى زه‌وى هه‌مووى ئاهه‌نگييه‌تى، كه ئه‌و كاريگه‌رييه نه‌رێنييه‌ى كه به‌رهه‌مى كرده‌وه‌كانى مرۆڤه كه كاريگه‌رى له‌سه‌ر دار و به‌رد و مرۆڤ و هه‌وا و ژينگه و هه‌موو شتێكى كردووه، گۆى زه‌وى دێت له‌مه ڕزگارى ده‌بێت، له‌م مه‌ينه‌ت و ئازاره ڕزگارى ده‌بێت. لۆيه فيستڤاڵێكى جۆريى و ئاهه‌نگێكى په‌روه‌دگارييانه له ئاسمان لۆ گۆى زه‌وى ساز ده‌كرێت!\nله‌به‌رئه‌وه‌ى مه‌سه‌له‌كه به ڕادده‌يه‌ك گه‌وره و مه‌زنه و گۆى زه‌ويش به ڕادده‌يه‌ك پێويستى به‌م پيرۆزيى هه‌يه، له‌به‌رئه‌مه پۆلێك له فريشته‌كان ئه‌م ئاهه‌نگه ده‌گێڕن، و ئه‌ويش له ژێر چاودێرى پايه‌دارترين فريشته ئه‌ويش ناوى (روح)ه(تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم)(القدر4)، كه‌واته دابه‌زينى قورئان و وشه‌كانى(كلمات الله) له‌سه‌ر زه‌وى گه‌وره‌ترين ديارى په‌روه‌ردگارييانه‌يه لۆ گشت مه‌خلوقات، به‌شێك له‌م مه‌خلوقاتانه مرۆڤه‌كانن.\nمه‌خلوقات هه‌مووى و به تايبه‌تى گۆى زه‌وى چاوه‌ڕێى دابه‌زينى ئه‌و دلۆڤانێتييه‌ى (رحمات)ه‌ى ده‌كات، لۆيه كه قورئان داده‌به‌زێت هه‌رچى زه‌وى و به‌رد و چيا و ده‌شت و بيابان و هه‌موو گه‌رديله‌كانى له ترسدان پێش ئه‌وه‌ى قورئان دابه‌زێت، چاوه‌رێى ئازاردانى خودايى ده‌كه‌ن، هه‌مووى خۆى گرتووه، به‌ڵام كاتێك قورئان داده‌به‌زێت هه‌مووى ئيسراحه‌ت ده‌كات، هه‌مووى پشوو ده‌دات و وچانێك ده‌داته‌وه. ئه‌م هه‌موو گه‌ردانه له دار و به‌رد و زه‌وى و ئاسمان و هه‌واو ئاو له‌به‌ر ده‌ستى مرۆڤ له ئازار دان، ڕێگه‌ى نا دروست و نا ڕاستى مرۆڤ له‌گه‌ڵ ئه‌و مه‌خلوقاتانه‌يه، لۆ؟ له‌به‌رئه‌وه‌ى ديدێكى په‌روه‌دگارييانه‌ى له‌لا نه‌بوو، لۆيه هاوه‌ڵ بڕياردان ته‌نيا ئه‌وه نييه كه مرۆڤ سوژده ببات لۆ به‌رد و دار ، به‌ڵكو ده‌رچوونى جۆره وزه‌يه‌كه له ناوه‌وه‌ى مرۆڤه‌كه‌ى، وزه‌يه‌كى نێگه‌تيڤ و زۆر به‌هێز و زۆر نه‌رێنى لۆ گشت مه‌خلوقات و به تايبه‌تى ئه‌وه‌ى كه كرده‌ييانه سوژده‌ى لۆ ده‌بات، واته ئه‌گه‌ر پێى بكرايا ئه‌و به‌رده، له ساتى سوژده‌بردنى مرۆڤه‌كه‌ى لۆ به‌رده‌كه‌ى، ئه‌وا به‌رده‌كه هه‌رچى هێزه كه هه‌يه‌تى مرۆڤه‌كه‌ى كه‌پس ده‌كرد، به‌ڵام خوداى ڕه‌حمان ئه‌و توانايه‌ى نه‌داوه‌تێ، قێزه‌ونترين مرۆڤ له‌لاى ئه‌و به‌رد و داره‌ى كه ده‌په‌رسترێن ئه‌و مرۆڤه‌يه، كه سوژده‌ى لۆ ده‌بات، وزه‌يه‌كى زۆر زه‌به‌لاح له ناوه‌وه‌ى ئه‌و مرۆڤه‌ى ده‌رده‌چێت لۆ ئه‌و مه‌خلوقاتانه‌ى كه كرده‌ييانه به ئاوه‌دانكارى ڕه‌چاوى كردوون، لۆيه به گله‌ييترين توێژ و كۆمه‌ڵ كه چۆن له مرۆڤه‌كه‌ى بكه‌ن ئه‌وانه‌يه كه ده‌په‌رسترێن، ئايه به‌رده يان خورمايه، ئايا داره ئايه ڕه‌هه‌ندى هه‌ر شتێك له‌وانه‌ى كه ئێمه باسى ده‌كه‌ين.\nكاتێك هه‌موو مه‌خلوقات چاوه‌ڕوانكردنى ئه‌و هه‌موو خراپييه و ئه‌و هه‌موو ئه‌زيه‌ته بكات، كرده‌ييانه ئه‌گه‌ر هاتوو قورئان هاته خواره‌وه و دلۆڤانێتى (رحمات)ى له‌گه‌ڵ هاته خواره‌وه، گشتى گۆى زه‌وى و گشت مه‌خلوقات له ئيسراحه‌ت دا ده‌بن يان نه‌خێر؟ يان ئايا ترسه‌كه‌يان لا ده‌چێت يان نه‌خێر؟ ئه‌ى چاره چييه؟ ئه‌و كاته‌ى ئه‌و هه‌موو خراپييانه لا ده‌چێت، له‌سه‌ر كۆى مه‌خلوقات كه ده‌بێته پۆزه‌تيڤ، ئايا كاته‌كه مافى ئه‌وه‌ى هه‌يه كه پێيبگوترێت به فه‌ڕ(مبارك) يان نه‌خێر؟ (فِي لَيْلَةٍ مُّبَارَكَةٍ) (لیلة مبارکة) لێرە زانیمان (لیلة القدر)ه كه‌واته (لیلة القدر) بريتييه له (لیلة مبارەکە)يه لۆ لیلة مبارەکەکەیە؟ چونکه به كرده‌ييه ئه‌و هه‌موو پاڵه‌په‌ستۆيه نێگه‌تيڤييه له‌سه‌ر مه‌خلوقات لاچوو. كاتێك قورئان دابه‌زى له‌به‌رئه‌وه‌ى مه‌لائيكه‌تى ڕه‌حه‌مات قورئان داده‌به‌زێنن و له‌وانه‌يه پۆلێكى زه‌به‌لاح كه ملياره‌ها فريشته هه‌موويان ئه‌م وشانه‌يان له باوه‌ش گرتبێ! تاكو بيهێننه سه‌ر ئاسمانى دونيا، له‌ژێر سه‌رپه‌رشتى كێ؟ به سه‌رپه‌رشتى فريشته‌يه‌ك پێى ده‌گوترێت (روح)، له جێگه‌ى دى خوداى ڕه‌حمان ناوى ناوه به (جبريل)، جووڵه و چالاكى جبريل(عليه السلام) له‌م بابه‌ته‌ى ده‌بێ به سيفه‌تێكى ده‌ستنيشانكراو بێت، له‌به‌رئه‌مه‌يه پێى گوتراوه (روح)، لۆ؟ چونكه ئه‌و جووڵه جۆرييه‌ى كه لێره جبريل ئه‌نجامى ده‌دات له ڕه‌هه‌ندى (روح) ده‌يكات، به سيفه‌تى (روح) ده‌يكات، به‌بێ وێكچوواندن بڵێين سه‌رۆك وه‌زيرانێك يه‌ك كۆمه‌ڵ پله و پايه‌ى هه‌يه، هه‌روه‌ها سه‌ركرده‌ى گشتى هێزه چه‌كداره‌كانيشه، جاروبار وه‌زيرى به‌رگرى نييه ده‌بێته وه‌زيرى به‌رگريش، جاروبار وه‌زيرى ده‌ره‌وه نييه، به‌ڵام وه‌زاره‌ته‌كان بچووك ده‌كاته‌وه ده‌بێته وه‌زيرى ده‌ره‌وه‌ش، واته كۆمه‌ڵه سيفاتێك كۆمه‌ڵه پله‌و پايه‌ێك له‌خۆى كۆ ده‌كاته‌وه، له‌به‌رئه‌وه‌ى ئه‌و وه‌زاره‌ته له ژێر ده‌ستيه‌تى ده‌توانێت جووڵه بكات و فه‌رمان ده‌ربكات، جبريل لێره به سيفاتى روح مامه‌ڵه ده‌كات، ده‌فه‌رمووێت: (تَنَزَّلُ الْمَلَائِكَةُ وَالرُّوحُ فِيهَا)(القدر4)، ئه‌و پۆل پۆله فريشتانه‌ى كه به ملياره‌ها فريشته هاتوونه، به ژماره‌ى گه‌رديله‌كانى زه‌وى، ئه‌و فريشتانه قورئانه‌كه‌يان هه‌ڵگرتووه، بێگومان قورئان له‌لاى ئێمه، بريتى نييه له‌م لاپه‌ڕانه، به‌ڵكو قورئان بريتييه له هه‌موو په‌رتووكه‌كانه و كۆ كراوه‌ته‌وه له قورئان، هه‌ر له (صحف آدم) چ فه‌رمايشتێك دابه‌زى بێت، ئه‌مانه هه‌مووى بوونه‌ته قورئان.\nئه‌گه‌ر بێينه خزمه‌ت وشه‌ى (قدر)، لۆ وشه‌ى (قدر) له‌گه‌ڵى دابه‌زيوه، پێشتر گووتمان (لیلة القدر) بريتييه له (لیلة مبارەکە)، ئه‌م (ليل)ه چى تێدايه؟ ده‌فه‌رمووێت: (فِيهَا يُفْرَقُ كُلُّ أَمْرٍ حَكِيمٍ)(الدخان4)، كه‌واته بابه‌تى فه‌رمان(أمر)ه‌كه په‌يوه‌ندى هه‌يه به (قدر) جياكردنه‌وه فه‌رمايشت (تفريق الأمر) له‌م ئايه‌ته‌ى سوڕه‌تى (الدخان) و وشه‌ى (أمر)ى سوڕه‌تى (القدر): (تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ)(القدر4) كه‌واته ته‌قديراتى گه‌ردوونى (التقديرات الكونية) ئه‌وه‌ى كه‌وا رب العالمين به ره‌حه‌ماتى خۆى (تقديرات)ى لۆ داناوه له هه‌رچى ڕووداو هه‌يه، يان له هه‌رچى فايلێك، يان له هه‌رچى بابه‌ته‌كان، كه بارى تعالى به فه‌رمان(أمر) مامه‌ڵه ده‌كات له‌گه‌ڵ مه‌خلوقات، ئه‌وا هه‌مووى له‌م شه‌وه‌يدا ده‌ستنيشان ده‌كرێت، تێڕوانين و سه‌رنجه‌كانى لۆ داده‌نرێت، ئێمه له چوارچێوه‌ى مامه‌ڵه‌كردن ده‌بينين خوداى ڕه‌حمان فه‌رموويه‌تى: (أَلاَ لَهُ الْخَلْقُ وَالأَمْرُ)(الأعراف54)، ئێمه ئێستا له باسى (الأَمْرُ) داين، چونكه بابه‌ته‌كه (الأَمْر)ه، ئه‌م هه‌موو ژماره زۆره فريشته‌يه دايده‌به‌زێنن، ئه‌و فه‌رمايشته هه‌رچى مه‌خلوقات هه‌يه به‌ڕێوه‌ى ده‌بات، (الأَمْر) هه‌ڵده‌ستێ به به‌ڕێوه‌بردنى (الخلق)، ده‌فه‌رمووێت: (لَهُ الْخَلْقُ وَالأَمْرُ)(الأعراف54)، خوداى ڕه‌حمان به‌م (الأمر)ه‌ى زاڵه به‌سه‌ر ئه‌و (خلق)ه‌ى، جا (خلق) ياساى خۆى هه‌يه (الأمر)يش ياساى خۆى هه‌يه، چ كاتێك ياساى (خلق) جێبه‌جێكرا له‌لايه‌ن پێغه‌مبه‌ره‌كانه‌وه(عليهم السلام) ئينجا ياساى (أمر) دێته گۆڕێ، ئه‌گه‌ر هاتوو ياساى (خلق) جێبه‌جێنه‌كرا، ياساى (أمر) دانابه‌زێ، ئه‌مه ياسايه‌و پێچه‌وانه ناكرێته‌وه، واته زۆرجار موسڵمانان بڕوا(القناعة)ى به‌م جۆره‌يه ئه‌گه‌ر هاتوو په‌رستش(عبادة)ى كرد ته‌سبيحاتى كرد (به گوێره‌ى تێگه‌يشتنى خۆى) يان (ذكر)ى كرد (ئه‌ويش به گوێره‌ى تێگه‌يشتنى خۆى لۆ (ذكر)) ئه‌و كاته فريشته‌كان دێنه خواره‌وه و مامه‌ڵه‌ى له‌گه‌ڵدا ده‌كه‌ن، فريشته‌كان ده‌بينێت، ئه‌گه‌ر به ڕۆژ نه‌يبێنێت هه‌وڵ ده‌دات به شه‌و بيبينێت، ئه‌وانه هه‌مووى ئه‌فسانه‌يه، ڕاسته‌قينه نييه، چونكه ياساى (خلق) جێبه‌جێنه‌كراوه، دابه‌زينى فريشته‌كان په‌يوه‌ندى به (أمر) هه‌يه، كه ياساى (خلق) جێبه‌جێنه‌كراوه ئه‌وا هه‌ر له بنه‌ڕه‌تدا ياساى (أمر) نايه‌ته خواره‌وه، لۆيه ده‌بێ ته‌نانه‌ت پێغه‌مبه‌ران(الأنبياء)يش ده‌بێ سونه‌نى خلق(سنن الخلق) هه‌مووى ئاگادار بن، ئيشى له‌سه‌ر بكه‌ن، تاكو ده‌گاته حاڵه‌تێك (حَتَّى إِذَا اسْتَيْأَسَ الرُّسُلُ وَظَنُّواْ أَنَّهُمْ قَدْ كُذِبُواْ)(يوسف110) واته واى لێدێت كه ياساى (خلق) ده‌گاته ئاستى سفر، پێغه‌مبه‌ره‌كه هيچ هێزێكى نامێنێ، (حَتَّى إِذَا اسْتَيْأَسَ الرُّسُلُ وَظَنُّواْ أَنَّهُمْ قَدْ كُذِبُواْ) ئينجا (رب العالمين) ده‌ست ده‌خاته بابه‌ته‌كه، وه‌ك ده‌فه‌رمووێت: (حَتَّى إِذَا اسْتَيْأَسَ الرُّسُلُ وَظَنُّواْ أَنَّهُمْ قَدْ كُذِبُواْ جَاءهُمْ نَصْرُنَا فَنُجِّيَ مَن نَّشَاء وَلاَ يُرَدُّ بَأْسُنَا عَنِ الْقَوْمِ الْمُجْرِمِينَ)(يوسف110)، هه‌رچى كايه‌كان هه‌يه، پێغه‌مبه‌ران پێوه پابه‌ند ده‌بن، جا لۆيه سه‌يربكه‌ن مامه‌ڵه‌كردنى پێغه‌مبه‌ران(الأنبياء)(عليهم السلام) له‌گه‌ڵ مه‌خلوقات به گوێره‌ى ياساى (خلق)ه، مه‌به‌ست له‌مه‌ى باسكرا چييه؟ شه‌و (24) كاتژمێره، لۆ هيچ پێغه‌مبه‌رێك نابێته (50) كاتژمێڕ، ئه‌مه ئه‌سته‌مه، كه‌واته ئه‌و پێغه‌مبه‌ره له‌م شه‌وه‌ى ئيشى خۆى هه‌موو ته‌واو بكات، موسا(عليه السلام) فه‌رمانى پێكراوه ده‌رهێنان(أجلاء) به نه‌وه‌ى ئيسرائيل بكات له ميسر لۆ سيناء ده‌بێ له ماوه‌ى چه‌ند كاتژمێرێكى دستنيشانكراو جووڵه‌يان پێبكات، ده‌ى كه‌مترين دواكه‌وتن! ناكرێت خۆرهه‌ڵاتن ڕابوه‌ستێنرێت، ئه‌گه‌ر خۆرهه‌ڵبێت ئه‌وان هه‌مووى ئاشكرا ده‌بن، ده‌ى پێغه‌مبه‌ريشه! به‌رپرسه لێيان، لۆيه ده‌بێ كۆمه‌ڵيك ياساى ڕێككاريى سه‌ربازى به‌كاربێنێت لۆئه‌وه‌ى بتوانێت پارێزگارى له نه‌وه‌ى ئيسڕائيلى بكات و خێرا جووڵه‌شيان پێبكات، لۆيه (بني أسرائيل) ده‌ڵێن: (فَلَمَّا تَرَاءى الْجَمْعَانِ قَالَ أَصْحَابُ مُوسَى إِنَّا لَمُدْرَكُونَ)(الشعراء61) له وه‌ڵامدا: (قَالَ كَلَّا إِنَّ مَعِيَ رَبِّي سَيَهْدِينِ)(الشعراء62)، لۆ واى فه‌رموو؟ چونكه ياسايه‌كه‌ى جێبه‌جێ كردووه، به‌ڵام كاتێك قاچيان له‌سه‌ر ئاوه‌كه‌ى به‌رز كرده‌وه له ئاوى نيل، كه دوا مرۆڤ قاچى بڵند كرد، ئه‌و ئاوه‌ى نيل كه ببووه دوو پارچه وه‌ك له وه‌سفيدا ده‌فه‌رموێت:(فَأَوْحَيْنَا إِلَى مُوسَى أَنِ اضْرِب بِّعَصَاكَ الْبَحْرَ فَانفَلَقَ فَكَانَ كُلُّ فِرْقٍ كَالطَّوْدِ الْعَظِيمِ)(الشعراء63) هه‌ركه دوا كه‌س قاچى لابرد له نيل و داينايه سه‌ر زه‌وى ئه‌و به‌ر، يه‌كسه‌ر ئاوى نيل لۆ يه‌ك هاته‌وه! لۆ؟ چونكه ئه‌مه بريتييه له (أمر)، كه‌واته ده‌بێ پێغه‌مبه‌ره‌كه پابه‌ند بێت به خه‌لق، ته‌نيا يه‌ك كه‌س قاچى له ناو ئاوه‌كه‌ى مابێته‌وه ئه‌گه‌ر لۆ گاڵته‌ش بێت ئه‌و كاته (أمر)ه‌كه ئيش ناكات، لۆيه ياساى (خلق) له غه‌زاى به‌در، ده‌بێ پێغه‌مبه‌ر جێبه‌جێى بكات، ئينجا ياساى (أمر) دێت و وه‌ڵامدانه‌وه‌ى ده‌بێت و جێبه‌جێ ده‌بێت، وه‌ك ده‌فه‌رموێت:(إِذْ تَسْتَغِيثُونَ رَبَّكُمْ فَاسْتَجَابَ لَكُمْ أَنِّي مُمِدُّكُم بِأَلْفٍ مِّنَ الْمَلآئِكَةِ مُرْدِفِينَ)(الأنفال9) كه‌ى ئه‌مه دێته دى؟ ئه‌و كاته دێته دى كه هه‌رچى مه‌رجه‌كانى (خلق) هه‌يه دابينيكرد، ئينجا ده‌ستى به پاڕانه‌وه كرد، به‌ڵام هه‌رچى له غه‌زاى ئوحد بوو ئه‌وا پێچه‌وانه بوو، ياساى خه‌لقى دابين نه‌بوو، ده‌ستى به (أمر) كرد هاوكێشه‌كه پێچه‌وانه بوويه‌وه، لۆ زانين ده‌بووا له غه‌زوه‌ى ئوحد سه‌ركه‌وتن به‌ديبێنێت، يان له غه‌زاى (حنين)، يان (خه‌نده‌ق)، جا لۆيه ئه‌گه‌ر بێتوو پێغه‌مبه‌رمان پابه‌ند نه‌بێت به خه‌لق، خۆى ئه‌زيه‌ت ده‌خوات، لۆيه ده‌فه‌رمووێت: (فَأَثَابَكُمْ غُمَّاً بِغَمٍّ لِّكَيْلاَ تَحْزَنُواْ عَلَى مَا فَاتَكُمْ وَلاَ مَا أَصَابَكُمْ وَاللّهُ خَبِيرٌ بِمَا تَعْمَلُونَ)(آل عمران153) پێغه‌مبه‌ر تووشى ئه‌زيه‌ت ده‌بێ، به‌هۆى پابه‌ند نه‌بوونى هاوه‌ڵان به ياساى (خلق)، لۆ ئه‌مه ڕوويدا؟ چونكه گوتيان مادام له غه‌زوه‌ى به‌در فريشته‌كان دابه‌زى بن هه‌ڵبه‌ته ده‌بێ له غه‌زاى ئوحوديش ده‌بێ فريشته‌كان داببه‌زن، لۆ زانين فريشته‌كان ته‌نيا پاريزگارييان له پێغه‌مبه‌ر كرد! نه‌ك هه‌ر ئه‌وه‌نده پارێزگارى پێغه‌مبه‌ر و به‌س، به‌ڵكو جبريل(عليه السلام) ده‌يتوانى كاتێك ئه‌و قۆرته‌ى كه ئاماده‌كرابوو لۆ پێغه‌مبه‌ر(عليه السلام و البركات) بيگرێ تاكو پێغه‌مبه‌ر نه‌كه‌وێته نێويه‌وه، يان ئه‌و خوده‌يه‌ى كه‌وا له‌سه‌رى موباره‌كى بوو، له‌م كاته‌ش جبريل له‌گه‌ڵ پێغه‌مبه‌ر بوو، جبريل ده‌يتوانى سوچه‌كه‌ى بگرێت و نه‌چێته ناو ڕوومه‌تى موباره‌كى و ئه‌زيه‌ت نه‌خوات، ددانى موباره‌كى نه‌شكێ، ده‌بينين كه‌وا فريشته‌كان له‌گه‌ڵى بوون به‌ڵام وا ناكه‌ن، ڕه‌چاوى ياساى (خلق)ه‌كه‌ى نه‌كراوه، جا زۆر گرنگه ئێمه ئاگادارى ياساى (أمر) بين، كه‌واته وشه‌ى (أمر) له‌م دوو ئايه‌ته: (فِيهَا يُفْرَقُ كُلُّ أَمْرٍ حَكِيمٍ)(الدخان4)، (تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ)(القدر4) كه ئێمه پابه‌ند بين به سوننه‌تى خه‌لق، هه‌رچى ياساى خه‌لق هه‌يه ده‌بێ ئێمه ئاگادارى بين، كرده‌ييانه ئێمه به گوێره‌ى ياساى خه‌لق مامه‌ڵه له‌گه‌ڵ مه‌خلوقات بكه‌ين، ئه‌گه‌ر ئه‌وه‌مان جێبه‌جێكرد ئينجا ئه‌و كاته ياساى (أمر) دێته ناو هاوكێشه‌كه، كه‌واته خوداى ڕه‌حمان چه‌مكى هاوكێشه‌ى (أمر)ى له (لَيْلَةِ الْقَدْرِ) كه يه‌كسانه به (لَيْلَةٍ مُّبَارَكَةٍ)ى دابه‌زاندووه، هه‌مووشى داڕێژراو ڕێكوپێكه‌و و هيچ گۆڕانكاريشى تێدا نييه، ئه‌مه سوننه‌ته‌و هه‌ر به‌م جۆره‌ش ده‌ڕوات.\nلۆيه هه‌ر كۆمه‌ڵێك بيه‌وێت خوداى ڕه‌حمان بێنێته نێو هاوكێشه‌كان، خوداى ڕه‌حمان له‌گه‌ڵ ئه‌و بێت و هاوكارى بێت، سه‌رخه‌رى بێت، لێى قه‌بوڵ بكات، ئه‌وا ده‌بێت سه‌دا سه‌د پابه‌ند بێت به ياساى خه‌لق، لۆيه هه‌ركه‌سێك كه بڕواى وايه كه‌وا به كۆمه‌ڵێك سوژده‌بردن، يان به كۆمه‌ڵه ته‌سبيحاتێك، ئه‌وا خودا ده‌رگه‌ى خێرى لێده‌كاته‌وه، ئه‌مه ئه‌سته‌مه، با ئه‌و په‌مۆيه‌ى له گوێچكه‌كانى ده‌ربێنێ، سونه‌نى خه‌لق ده‌بێ له ڕێڕه‌وى خۆى به‌رده‌وام بێت، ده‌بێ سه‌دا سه‌د‌يش بڕوات، سه‌دا سه‌د مرۆڤ و به تايبه‌تيش ئيماندار ده‌بێ پێوه‌ى پابه‌ند بێت، لۆ ئه‌وه‌ى به كرده‌ييانه خوداى ڕه‌حمان ده‌رفه‌تى خۆى وه‌ربگرێت و ئيشى خۆى بكات.


خوێندکاران لەنێوان ترسی لەدەستچونی ساڵێکی خوێندن و مەترسییەکانی کۆرۆنادا\n12/02/2021 439 جار خوێندراوه‌ته‌وه\nدوای چەند مانگ لە داخستنی دەرگای قوتابخانە و خوێندنگاکانی کوردستان بەهۆی مەترسییەکانی بڵاوبوونەوەی ڤایرۆسی کۆرۆنای نوێ و دوودڵی حکوومەت لە دەستپێکردنەوەی پرۆسەی خوێندنی ناو پۆل یان پەنابردنە بەر خوێندنی ئۆنلاین، کە هەموو ئەمە کاریگەرییەکی نەرێنی لەسەر ئاستی زانستیی خوێندکاران هەبووە، جارێکی تر و لەسەرەتای مانگی شوباتدا دەرگای خوێندنگاکان بەڕووی قوتابی و خوێندکاراندا کرانەوە.\nدووبارە گەڕانەوەی خوێندکاران بۆ پۆلەکان، ترسی ئەوەی لای بەرپرسانی پەروەردە و مامۆستا و کەسوکاری خوێندکاران درووستکردووە بەوەی ئەوهەنگاوە ببێتە هۆی سەرلەنوێ بڵاوبوونەوەی نەخۆشییەکە لەناو مامۆستا و خوێندکاران، بەتایبەتی قوتابیانی پۆلە بنەرەتییەکان کە لەو تەمەنە بچووکەدا قورسە بتوانرێت ناچار بکرێن پابەندی ڕێکارەکانی خۆپاراستن لەنەخۆشییەکە ببن.\nلەوبارەیەوە یەکێک لە کەسوکاری قوتابیان راگەیاندووە کە ئەو هەنگاوەی حکومەت جۆرێکە لە سەرکەشیی، لەبەرئەوەی ئەوان ناچارن لەبەر خەمی نەفەوتانی ساڵێکی خوێندن، منداڵەکانیان بنێرنەوە بۆ قوتابخانەکان، بەڵام ئەمە ترسی زۆری ئەوان لە نەخۆشییەکە ناشارێتەوە.\nئەو کەسە ئاماژەی بۆ ئەوە کردووە کە لە وڵاتانی پێشکەوتووی ئەوروپایی، ڕێکارەکانی خۆپاراستن و دوورکەوتنەوە لە قوتابخانە و زانکۆکان شکستدەهێنێت، ئەدی چۆن لێرە سەرکەوتوو دەبێت، وتوشیەتی:"ئێمەی دایکان و باوکانی خوێندکاران لەنێوان دوو بژاردەی تاڵداین".\nلەهەرێمی کوردستان مشتومرەکان لەنێوان ئەوانەی لایەنگری کارانەوەی دەرگای قوتابخانەکان و ئەوانەی بەرهەڵستی ئەو هەنگاوە دەکەن زیاتر دەبێت، بەشێوەیەک لایەنگرانی دەستپێکردنەوەی پرۆسەی خوێندن باسی ئەوە دەکەن کە نابێت چەرخی ژیان بوەستێت و دەڵێن مەترسییەکانی تێکچوونی پەروەردەیی و زانستی لە هەڕەشەکانی پەتای کۆرونا گەورەترە.\nلەکاتێکدا ئەوانەی تر وایدەبینن کە کردنەوەی قوتابخانەکان و گوێنەدان بە مەترسییەکانی ئەو هەنگاوە و لێکەوتە تەندرووستییەکانی، کارەساتی لێدەکەوێتەوە و جارێکی تر نەخۆشییەکە بەشێوەیەکی گەورەتر بڵاودەکاتەوە و هەرێمی کوردستان بۆ قۆناغی مەترسیداری بڵاوبوونەوەی نەخۆشییەکە دەگێڕێتەوە.\nبەپێی بڕیاری وەزارەتی پەروەردە، کردنەوەی دەرگای قوتابخانەکان ئەزموونیی دەبێت و رۆژی 25ی ئەم مانگە لیژنەکانی تایبەت بە بەرەنگاربوونەوەی کۆرۆنا لەهەرێمی کوردستان کۆدەبێتەوە و بڕیار لەسەر بەردەوامی پرۆسەی خوێندن یان دووبارە داخستنەوەی دەرگای خوێندنگاکان دەداتەوە، کە بەشێک لە ناوەندە میدیایی و پەروەردەییەکان پێشبینی دەکەن کە بڕیار لەسەر داخستنەوەی دەرگای قوتابخانەکان بدرێتەوە، بەتایبەی ئەگەر بێت و حاڵەتەکانی تایبەت بە تووشبوون بەنەخۆشیی کۆڕۆنان لەناو خوێندکاران و مامۆستایان دەربکەوێت.


٣ی ئاب پەدەكە ئیزیدییەكانی لەبەردەم تێخی تیژكراوی داعشدا بەجێهێشت – کوردی – RojNews.News\n03/08/2021 - 9:40:47 am\nلەناو دۆسیە, كوردستان\nبە خوێنی ٣٦٣ گەریلا و شەڕڤان، ئێزیدییەكان لە پاكتاوكردن ڕزگاركران\nڕۆژی سێی ئابی هەموو ساڵێك یادەوەرییەكی تاڵە لە بیر و هزری ئیزیییەكان و كۆمەڵگای مرۆڤیایەتییدا.\nلەو ڕۆژەدا چارەنووسی هەزاران خانەوادەی ئیزیدی درایە دەست قەدەرێكی نادیار و وەك نێچیرێك خرایە بەردەم دڕندەترین ڕێكخراوی تیرۆرستیی.\n١٢ هەزار پێشمەرگەی پەدەكە بەبێ تەقە بەناو كۆڵان و شەقامەكانی شەنگالدا ئیزیدییەكانیان جێهێشت و تەنانەت پێیان نەوتن خۆتان ڕزگار بكەن.\nهێزەكانی هەپەگە و یەپەگە و پەیەژە چۆن ئێزیدییەكانیان لە پاكتاوكرد پاراست و دەرگای ڕۆژئاوایان بۆ واڵاكردن و ڕێرەوی مرۆییان بۆ كردنەوە؟\nچەند ڕۆژێك پێش هێرشی داعش بۆسەر شەنگال، هێزەكانی پەدەكە خەڵكی ناوچەكە چەك دەكەن بەو بیانووەی ئەوان لەوێن و دەیانپارێزن.\nئێزیدییەكان لە دوو ناوچەی سەرەكیی لە عێراق نیشتەجێن ئەوانیش شارۆچكەی شێخان لە باكووری موسڵ و شارۆچكەی شەنگال لە سنووری عێراق و سوریا و ژمارەیان لە نێوان ٥٠٠ تا ٧٠٠ هەزار كەسدایە.\nئیزیدییەكان بە بەردەوامیی ڕووبەڕووی ستەم و كۆمەڵكوژیی بوونەتەوە، بەپێی بەڵگە مێژووییەكان ٧٣ جار ڕوبەڕووی هەڵمەتی پاكتاوكردن و لەناوبردن بوونەتەوە، كە خۆیان بە فەرمان ناوی دەبەن.\nدواهەمین فەرمان، ئەو هێرشەبوو، كە داعش ساڵی ٢٠١٤ كردییە سەر شەنگال و ناوچەكانی دەورەوبەری، هەزاران ژنی ئێزیدی كران بە كەنیزەك و بەرەو موسڵ و سوریا بران و دانیشتوانەكەی ئاوارەی پارێزگاكانی هەرێم و ڕۆژئاوای كوردستان بوون.\nبەرەبەیانی ڕۆژی ٣ی ئابی ٢٠١٤ دوای ئەوەی دڵنیادبوونەوە لەوەی داعش هێرش دەكاتە سەرشەنگال، هێزەكانی پەدەكە كە پێكهاتبوون لە ١٢ هەزار چەكدار لە سەنگەرەكانی پێشەوە كشانەوە و تا نزیك كاتژمێر ١٠ ناوچەكەیان بە تەواویی چۆڵكرد.\nدوای ئەوەی هێزەكانی پەدەكە لە ناوچەكەدا نەمان، داعش بەبێ هیچ ڕووبەڕووبوونەوەیەك سەنگەرەكانی پێشمەگەی تێپەڕاند و گەیشتە ناو شەنگال.\nهێرشەكەی داعش هێندە لەناكاوبوو، ئێزیدییەكان نەیانتوانی هەموویان بچنە دەرەوەی شارۆچكەكە و بەشێكی كەمیان كە چەكیان پێبوو بەرگرییان كردوو بەشێكیشان بە دیل گیران و نزیكەی ٤٠٠ هەزار كەسیان بەرەو چیای شەنگال ڕۆشتن.\nهێزەكانی گەریلا دەمودەست بۆ بەهاناوەچوونی ئێزیدییەكان دەیانەوێت بچنە شەنگال، بەڵام هێزەكانی پەدەكە ڕێگەیان پێنادەن و دوای هەوڵێكی زۆر خۆیان دەگەیەننە چیای شەنگال و ڕێڕەوێك بۆ ئیزیدییكان دەكەنەوە بۆ گەیشتنیان بە چیاكە.\nهەر لەوكاتەدا هێزەكانی یەپەگە و یەپەژە لە ڕۆژئاواوە دەگەنە چیای شەنگال و هاوشانی هێزەكانی گەریلا بەر بە هێرشی داعش دەگرن بۆسەر چیای شەنگال.\nلەو ڕۆژەدا ئەگەر بەرگری نەبەردانەی هێزەكانی هەپەگە و یەپەگە و یەپەژە نەبوایە، دوور نەبوو ئەو ٤٠٠ هەزار ئێزیدییەی ڕوویان لە چیای شەنگال كردبوو قەتڵ و عام بكرانایە و چیاكە بە خوێنی ئێزیدییەكان سور بكرایە.\nلە هەشت ڕۆژی بەرخۆدان و بەرگریی لە ئێزیدییەكانی چیای شەنگال، گەریلاکانی هەپەگە، یەژاستار و شەڕڤانانی یەگەپە و یەپەژە توانییان ڕێگەیەك بۆ گەیاندنی ئێزدییەكان لە چیای شەنگالەوە تا ڕۆژئاوای کوردستان دروست بکەن.\nلەكاتی كردنەوەی ڕێگەكەدا و لە ڕووبەڕووبونەوەی داعش و گەریلا و شەڕڤاناندا زیاتر لە ٣٧ گەریلا و شەڕڤان شەهیدبوون.\nبەپێی ئەو زانیاریانەی لە ڕاگەیاندنی یەبەشە وە بە ڕۆژنیوزدراون، لە داستانی بەرگرییكردن لە ئێزدییەكان، ٣٦٣ گەریلا و شەڕەڤانی یەبەشە و یەبەژە و یەپەگە و یەیەپەژە شەهیدبوون.\nبەپێی ڕێکخراوە پەیوەندیدارە عێراقییەکان لە ٨٠ شوێندا خەڵک کۆمەڵکوژ کران و تەنیا لە چەند ڕۆژێکدا دوو هەزار ٢٩٣ کەس کۆمەڵکوژ کراون.\nبەپێی ئاماری ڕێكخراوە نێودەوڵەتییەكانی مافی مرۆڤ، شەش هەزار و ٣٧٣ کەس ڕفێندراون، كە سێ هەزار و ٥٠٤ ژن و دوو هەزار و ٨٦٩ پیاو بوون و ٢٢٠ كەس بێسەرو شوێنن.\nتا ئێستا چارەنووسی دوو هەزار ٨٨٠ کەس، کەهەزار و ٣٠٤ کەسیان ڕەگەزی مێ و هەزار ٥٧٦ کەسی ڕەگەزی نێر لە ڕفێندراوەکان نادیارە.\nئەو منداڵانەی بێ باوك بوون هەزار و ٧٥٩ كەسن و ئەوانەی بێ دایك بوون ٤٠٧ كەسن، ئەوانەی بێ دایك و باوك بوون دوو هەزار و ٧٤٥ منداڵن.\nهەروەها، ٣١٠ هەزار ئێزدی لە شوێن و زێدی خۆیان ئاوارە بوون و ١٠٠ هەزار کەسیان بۆ دەرەوەی وڵات کۆچیان کردووە.\nهاوکات دوو هەزار و ٧٤٥ منداڵیش بوونە بە قوربانیی ئەو تاوانە دڕندانەیە.\nنرخى نەوت بە ڕێژەیەکى بەرچاو دابەزى\nتەڤگەرى ئازادیى: کۆمەڵکوژیی شەنگال په‌ڵه‌یه‌كی ڕه‌شه به‌نێوچاوانی حکومەتی هەرێم و عێراقەوە


ئێچ تى سی بەفەرمى پەردەى لەسەر مۆبایلى نوێى +HTC One M9 لادا - Yeane.Org ماڵپەری یانی\nئەمڕۆ کۆمپانیاى ئێچ تى سی تایوانى لە کۆنگرەیەکى ڕۆژنامەوانى کە لە پەکینى پایتەختى چین ئەنجامدرا، بەفەرمى مۆبایلى هۆشمەندى نوێى بەناوى HTC One M9 Plus ڕاگەیاند.\nمۆبایلى هۆشمەندى +HTC One M9 ڕوونماکەى لە وەشانى پێشوو (HTC One M9) کە لە سەرەتاى مانگى پێشوو ڕاگەیەندرا گەورەترە و قەبارەى ٥،٢ ئینج و بەڕوونى QHD و 1440×2560 پێکسڵ لەسەرە، وە بە پرۆسێسەرێکى MediaTek MT6795Tـى ٨ ناوەکى و بەخێرایی ٢،٢گێگا هێرتز کاردەکات، ڕامى ئامێرەکە ٣ گێگا بایتە و یادگەى ناوخۆیى ئامێرەکە ٣٢ گێگابایتە.\nکامێراى دواوەى ئامێرەکە 20 مێگاپێکسڵە و پشتگیرى کراوە بە کامێرای دووەمى دواوە بۆ باشترکردنى ڕوونى وێنەگرتنەکە، کامێراى پێشەوەیشى ٤ مێگاپێکسڵە و بەڕوونى “ئەڵترا پێکسڵ”\nپاترى ئامێرەکە ٢٨٤٠ میلى ئەمپێرە لە کاژێرێک و پەیکەرى ئامێرەکە کانزییە و تواناى خوێندنەوەى هەستەوەرى پەنجەى هەیە لە دوگمەى سەرەکى.\nئامێرەکە بە دوا وەشانى ئەندرۆید کە ئەندرۆید “لۆلیپۆپ”ـە کاردەکات بە ڕووکارى HTC Sense 7.\nئێچ تى سى یەکەمجار مۆبایلە نوێکەى لە چین و بە سێ ڕەنگ (خۆڵەمێشى و زیوى و زێڕى) دەخاتە بازاڕ، بەڵام کاتى خستنە بازاڕى ئامێرە نوێکەى لە بازاڕەکانى جیهاندا ئاشکرا نەکردووە. وە نرخى ئامێرەکەشى ڕانەگەیاندووە.\nفێركاری ئایفۆن| چارەسەركردنی كێشەی change Store\nیاری به‌ناوبانگ (دووگۆلی) بۆ ئه‌ندرۆید Soccer 2016 APK\nبۆ سیستەمی ئەندرۆید كالاكسی: ئەپێکی نایاب تایبەت بە شاری” چەمچەماڵ “


به‌فر رۆژهەڵاتی کوردستانی سپی كرد\n765 جار خوێندراوه‌ته‌وه\nلە ڕۆژهەڵاتی کوردستان بارینی بەفرلە دوێنێ پێنجشه‌ممەوە دەستیپێکردووە و ڕێگای سەرەکی زۆربەی شارەکانی داخستووە.\nبه‌پێی فورات نیوز، شەپۆلێکى بەفربارین ناوچەکانی ڕۆژهەڵاتى کوردستانى گرتووەتەوە و ڕێگاى نێوان چەندین شار و شارۆچکەى داخستووە، بارینی بەفرجوانییەکی دڵڕفێنی بەخشیەوە بە چیا ودەشتەکانی ڕۆژهەڵاتى کوردستان.\nبە هۆی بارینی بەفر، زۆرێک لە ڕێگا سەرەکییەکانی نێوان شاروگوندەکانی ڕۆژهەڵاتی داخستووە و ڕێگای نێوان شارى - سەقز، ڕێگای نێوان شارى سەوڵاوا - ملەی ژاڵانەی ناوچەى هەورامان، ڕێگای نێوان شارى سەقز - - مەریوان، ڕێگای نێوان شارى سەقز - شارى بانە لە ملەی خان، ڕیگای نێوان شارى سنە - - مەریوان لە ناوچەی تێژتێژی گاڕان لە پارێزگای سنە وهەروەها ڕێگای نێوان شارى مەریوان - شارى پاوە لە پارێزگای کرماشان، گیراون هاتووچۆیان تێدا بەبێ بەستنی زەنجیری تایە زەحمەتە.\nلەو چوارچێوەیەدا بەڕێوبەرایەتى ڕێگاوبانی پارێزگای سنە هۆشداری داوە بە هاووڵاتیان، کە یان سەفەرەکانیان دوابخەن یان زنجیر لە تایەى ئۆتۆمبێلەکانیان ببەستن ئینجا بە ڕێگاکەدا هاتووچۆ بکەن.


نیان یاسین به‌هێزتر له جاران – Knwe.org\nسەرەکی » وەرزش » نیان یاسین به‌هێزتر له جاران\nنیان یاسین به‌هێزتر له جاران\nدیدار: ئاکۆ عارف\nنیان یاسین كچه پاڵه‌وانی پێشوی یاری پایسكلسواری له‌سه‌ر ئاستی كوردستان و عێراق و وڵاتانی عه‌ره‌ب، ئێستا خاوه‌نی دوو پرۆژه‌ی پایسكلسواریی تایبه‌ت به‌خۆیه‌تی كه ئامانج لێ ی ته‌نیا خزمه‌تكردنه‌و هیچی تر، ئه‌و پێویستی به‌ناساندن نییه، پێشتر زۆرمان له‌سه‌ری نوسیوه، ماوه‌یه‌كه له‌دیداری رۆژنامه‌وانی‌یه‌وه دووره، به‌ڵام ئه‌مجاره‌ش كه‌وته‌وه بۆسه‌ی ستادیۆمی كوردستانی نوێ-و له‌به‌رامبه‌ر كۆمه‌ڵه پرسیارێكی سه‌رپێی ئێمه‌دا وه‌ڵام گه‌لێكی جوانی هه‌بوو.\n*به‌كورتی نیان یاسین كێیه؟\n– ناوم نیان یاسین حه‌سه‌ن-ه 14/10/1989 له سلێمانی له‌دایك بووم، حه‌زێكی زۆرم بۆ وه‌رزش و یارییه وه‌رزشیه‌كان هه‌بووه، له‌گه‌ڵ ئه‌وه‌ی له تیپه جیاوازه‌كانی تری یاریدا ئه‌سپی خۆم تاو داوه، به‌ڵام له یاری و ركابه‌رییه‌كانی پایسكلدا خۆم بینییه‌وه، به‌گشتی له‌م وه‌رزشه‌دا ناو و ناوبانگم ده‌ركرده‌وه و بوومه‌ته پاڵه‌وانی كوردستان و عیراق و وڵاتانی عه‌ره‌بی.\n*ئێستا خه‌ریكی چیت؟\n-ئێستا خاوه‌نی دوو پرۆژه‌ی وه‌رزشی یاری پایسكلسواریم له‌هه‌واری شار له سلێمانی و پاركی سامی عبدلره‌حمان له هه‌ولێر .\n*كاتێك پرسیاری ئه‌وه‌م لێكرد كه چه‌ند جار پله‌ی یه‌كه‌می و نازناوی پاڵه‌وانی به‌ده‌ستهێناوه ووتی:\n-له‌سه‌ر ئاستی كوردستان ده‌یان جار و له‌سه‌ر ئاستی عێراق 6ساڵ پله‌ی یه‌كه‌می هه‌موو عێراقم هه‌بووه و له‌سه‌ر ئاستی عه‌ره‌ب خاوه‌نی سێ میدالی ئاڵتون و زیوو و برۆنزم و هه‌ر له‌ناوخۆی كوردستاندا خاوه‌نی ده‌یان میدالی جۆراو جۆرم.\n*له‌سه‌ر پرۆژه‌ی پایسكیل ی هه‌واری شار ووتی :\n-وه‌ك هه‌ر شوێنێكی تری وه‌رزشیی ئه‌مه‌ی منیش ته‌نیا بۆ خزمه‌تكردنی خه‌ڵكه، شوێنێكی تایبه‌ته بۆ ئه‌وانه‌ی ئاره‌زوی به‌كار هێنانی پایسكیل ده‌كه‌ن، هه‌ر كه‌س ئاره‌زو بكات ده‌توانێت بێت لێره پایسكل به‌كار بهێنێت و له‌مه‌شدا دایك و باوكم و ماڵه‌وه‌مان پشتگیریم ده‌كه‌ن.\n*كاتێك لێم پرسی بۆ نه‌بوویت به راهێنه‌ری یاری تیپێكی كچان له یه‌كێك له یانه‌كاندا، ئه‌و ووتی:\n-له‌ئێستادا حه‌ز به‌كاری راهێنه‌ری ناكه‌م و حه‌زم له‌كار و پرۆژه‌ی نوێیه و هه‌میشه شتی نوێم مه‌به‌سته.\nماوه‌ته‌وه بڵێین ئه‌و ماوه‌ی ساڵێك له زانكۆی هه‌ڵه‌بجه مامۆستای په‌روه‌رده‌ی وه‌رزشی بووه‌و ئێستاش گرنگیه‌كی زۆر به‌جه‌سته‌ی خۆی ده‌دات و به‌رده‌وام راهێنان ی وه‌رزشی له هۆڵه‌كاندا ده‌كات، قسه و پرسیاری زۆرترمان هه‌بوو له‌گه‌ڵیدا، به‌ڵام له‌به‌ر ئه‌وه‌ی خۆی بۆ سه‌فه‌ری دوبه‌ی ئاماده ده‌كرد بۆ ئه‌مجاره‌ش ئه‌وه‌نده به‌س بوو.\nنه‌رویژ و ئه‌مریكا براوه‌بوون\nگۆڵه‌كه‌ی مێسی به جوانترین دیاری كرا\nفلودارسیكی ئه‌فسانه به‌شداری مۆندیال ناكات\nریكۆردێكی ناوازه بۆ گاری هه‌نت\nگاری هه‌نتی به‌ریتانی و پێشه‌نگی ریزبه‌ندی پاڵه‌وانێتی جیهانی خۆهه‌ڵدانه ناو ...


كوده‌تایه‌كی نه‌رم و سپی\nئاڵۆزیی سیاسی و كیشمه‌كێش له‌سه‌ر ده‌سه‌لاَتی سیاسی هه‌روه‌ها ململانێ له‌پێناو به‌هێزكردنی پێگه‌ی حیزبی، له‌وێشه‌وه بۆ خۆسه‌پاندنی بۆچون و تێڕوانینی هه‌ر یه‌كێك له حیزب و به‌ره‌كانی ناو ولاَتی لوبنان به‌سه‌ر ئه‌وی دیدا، هه‌میشه وه‌ك مۆركیك له سیسته‌می سیاسی ئه‌و ولاَته سه‌یرده‌كرێت، تێڕوانینی جیاواز له‌دیدی هه‌ریه‌ك له به‌ره‌كانی ناو ولاَت بۆ به‌ڕێوه‌بردنی حكومه‌ت هه‌روه‌ها وابه‌سته‌بونی هه‌ر لایه‌كیان به ئه‌جێندای ده‌ره‌كییه‌وه كاریگه‌ری نه‌رێنی له‌سه‌ر كاری سیاسی له‌و ولاَتدا به‌جێهێشتوه، به‌جۆرێك له ئایینده‌ی دور و نزیكدا شیمانه‌ی له دایكبونی حكومه‌تێكی سه‌قامگرتو به‌دی ناكرێت، چونكه كۆمه‌ڵێك هۆكار رۆڵی له‌م بێسه‌ر و به‌ره‌ییه‌دا هه‌یه.\nسه‌رباری وابه‌سته‌بونیان به ئه‌جێندای ده‌ره‌كییه‌وه، كێشه‌ی كوشتنی حه‌ریری و راگه‌یاندنی لێكوَڵینه‌وه‌ی كۆتایی دادگای دادی نێوده‌وڵه‌تییش سه‌باره‌ت به كوشتنی ناوبراو، هۆكاری سه‌ره‌كییه بۆ دۆخێكی وه‌ها له لوبناندا كه هه‌میشه به‌رۆكی گرتوه له‌گه‌ڵ ئه‌وه‌شدا دیدێكی لوبنانیانه له پێناو راگرتنی به‌رژه‌وه‌ندییه بالاَكانی لوبنان له‌سه‌ر مێزی سیاسییه‌كانیان ئاماده‌یی نییه، هه‌رچی رێكه‌وتنێكیش كرابێت له رابردودا رێكه‌وتنێكی درێژخایه‌ن نه‌بوه، به‌ڵكو زۆرجار رێكه‌وتنێكی كاتی بوه، ئه‌گه‌ر هه‌ركاتێك روداوێكی له‌ناكاو هابێته گۆڕێ له جیاتی چاره‌سه‌ركردن و زاڵبون به‌سه‌ریدا ئه‌وا یه‌كسه‌ر به‌ره‌و ئه‌وه‌چوه، كه حكومه‌ت له‌به‌ر یه‌ك هه‌ڵوه‌شێته‌وه و جارێكی دیكه پێویستی به‌وه كردوه سه‌ر له‌نوێ بگه‌ڕێنه‌وه سه‌ر مێزی گفتوگۆ، واته له خاڵی سفره‌وه ده‌ست پێده‌كه‌نه‌وه.\nهه‌نوكه ژیانی سیاسی له لوبناندا له دۆخێكی وه‌هادا گوزه‌ر ده‌كا، هه‌ر چه‌ند نۆ مانگ بو حكومه‌ت له لایه‌ن (سه‌عد حه‌ریری)یه‌وه به‌ڕێوه ده‌برا، به‌لاَم به‌هۆی نزیك بونه‌وه‌ی واده‌ی راگه‌یاندنی دوا ئه‌نجامی لێكۆڵینه‌وه له كوشتنی (ره‌فیق حه‌ریری)دا، جارێكی دیكه حكومه‌ته‌كه‌ی (سه‌عد حه‌ریریی) هه‌ڵوه‌شایه‌وه، به‌درێژایی ئه‌و نۆ مانگه جۆرێك له رێككه‌وتنی سیاسی له‌نێوان لایه‌نه‌كاندا له ئارادا بو بۆ پێكه‌وه‌نانی حكومه‌ت، هه‌ر چه‌ند حكومه‌تێك بو وا ده‌رده‌وكه‌وت هه‌مو لایه‌ك پشتگیری ده‌كه‌ن، به‌لاَم له رواڵه‌تدا حكومه‌تێكی كارا و سه‌قامگرتو نه‌بو هێنده‌ی ئه‌وه‌ی حكومه‌تێك بو بۆ راییكردنی كاره‌كان، چونكه له ماوه‌ی ئه‌و نۆ مانگه‌دا حكومه‌ته‌كه‌ی حه‌ریریی بچوكترین هه‌نگاوی نه‌نا نه‌بۆ پێشكه‌شكردنی خه‌زمه‌تگوزاریی و نه هیچ جۆره بڕیارێكیشی ده‌ركرد بۆ رێكخستنی بواری كارگێڕی له داموده‌زگا حكومییه‌كاندا، واته هه‌ر به‌ناو سه‌رۆكی حكومه‌ت بو، ده‌نا له ناوه‌ڕۆكدا سه‌رۆكێكی بێ ده‌سه‌لاَت بو، چونكه به‌شێوه‌یه‌كی جدی هیچ لایه‌نێكی سیاسی له‌ناو لوبناندا پشتگیرییان له‌سه‌ر خستنی كاری سیاسی و حكومه‌تی (سه‌عد حه‌ریی) نه‌ده‌كرد.\nله‌هه‌موی گرنگتر ئه‌وه‌یه ئێستا هێزه‌كانی به‌ره‌ی (8 ئازار) كه بریتین له هێزه به‌رهه‌ڵستكاره‌كانی لوبنان به رابه‌رایه‌تی (حزب الله) به چونه‌ده‌ره‌وه‌یان له حكومه‌ت، حكومه‌تی به‌ناو یه‌كگرتوی (سه‌عد حه‌ریری) هه‌ڵوه‌شایه‌وه، له‌گه‌ڵ ئه‌وه‌شدا به‌ره‌كه‌ی به‌ناوی (14 شوبات)ه‌وه توشی له‌به‌ر یه‌ك هه‌ڵوه‌شان هات و (وه‌لید جونبلاَت) كه دیارترین نه‌یاری ده‌ستێوه‌ردانی سوریا بو له كاروباری لوبناندا، هه‌میشه‌ش له‌دژی كاره جاڕسكه‌ره‌كانی (حزب الله) ده‌وه‌ستایه‌وه، كه‌چی ئێستا چوه‌ته ریزی به‌ره‌ی (8 ئازار)ه‌وه و پشتگیریی له (نه‌جیب میقاتی) ده‌كات، كه تاكه پاڵێوراوی به‌ره‌ی ناوبراوه.\nكه‌واته (سه‌عد حه‌ریری) دوچاری دو كوده‌تا بویه‌وه، یه‌كێكیان هه‌ڵوه‌شاندنه‌وه‌ی حكومه‌ته‌كه‌یه‌تی و ئه‌ویتریان چونه‌ده‌ره‌وه‌ی یه‌كێكه له سه‌رسه‌خترین ئه‌ندامی به‌ره‌كه (14 شوبات)، كه ئه‌ویش (وه‌لید جونبلات)ه.\n12/02/2011 بینین: 2233


مه‌حموود سه‌نگاوى: به‌م شێوه‌یه بڕوات یه‌كێتى له‌ناو ده‌چێت\nدواى ئه‌وه‌ى ماوه‌یك بوو سه‌ركرده‌كانى یه‌كێتى كه‌وتبوونه گیانى یه‌كتر و یه‌كتریان به گه‌نده‌ڵ و پیاوكوژ و فیرعه‌ون ناوزه‌ند ده‌كرد، ئه‌م شه‌ڕه‌یان وه‌ستێنرا به‌ڵام ئه‌مڕۆ جارێكى تر مه‌حموود سه‌نگاوى ئەندامی مەكتەبی سیاسی یه‌كێتى نیشتمانى كوردستان به شێوه‌یه‌كى ناڕاسته‌وخۆ هێرشى تووند ده‌كاته سه‌ر مه‌لا به‌ختیار و حزبه‌كه‌ى ئاگادار ده‌كاته‌وه كه له‌ناو ده‌چن.\nدواى ڕووداوه‌كانى 16ى ئۆكتۆبه‌ر هه‌ندێك له به‌رپرسانى یه‌كێتى كه‌وتوونه‌ته گیانى یه‌كتر و فایلى نهێنى له‌سه‌ر شاشه‌كان له دژى یه‌كتر ئاشكرا ده‌كه‌ن، ماوه‌یه‌ك به‌ر له ئێسته، مه‌حموود سه‌نگاوى به قوباد تاڵه‌بانى گووت: "شه‌رمه‌زارییه تۆ نوێنه‌رى ئێمه‌ى"، دوای ِرۆژێك لە هێرشی مەحموود سەنگاوی، ئەندامی مەكتەبی سیاسی یەكێتی نیشتمانیی كوردستان بۆ سەر قوباد تاڵەبانی بەهێنانی ناویەوە، ڕۆژى یەكشەمى 10 ى كانوونى یه‌كه‌مى ساڵى 2017، قوباد تاڵەبانی دوای كۆبونەوەی لەگەڵ دەستەی دەستپاكی هەرێمی كوردستان، بێ ئەوەی ناوی سەنگاوی بێنێـت، هێرشی كردە سەری و ڕای گەیاند كە ئەوانە گەندەڵن كە بە تەواو بۆیاخەوە دێنە سەر تەلەفزیۆن و باسی گەندەڵی دەكەن و بەرەكانی جەنگ چۆڵ دەكەن و چەك و تەقەمەنی بەرەكانی جەنگ دەفرۆشن و ڕۆژنامەنووس دەكوژن".\nئه‌مجاره مه‌حموود سه‌نگاوى ڕووى قسه‌كانى ده‌خاته مه‌لا به‌ختیار و حزبه‌كه‌ى و پێیان ده‌ڵێت: "ئەگەر جەماوەرەکەی خۆمان لە دەست بدەین و تەنها پشت بەهێزی سەربازیی ببەستین پێم وایە ڕووخاوین!".\nمەحمود سەنگاوی ڕایدەگەیەنێت هەندێک کەس لەناوی یەکێتی نیشتمانی کوردستاندا دێنه سه‌ر تیڤیه‌كان و قسه ده‌كه‌ن، زۆر جار قسه‌كانیشیان زیانی زۆری هه‌یه بۆ یەکێتی"، دووپاتى ده‌كاته‌وه هەر هێزێک جەماوەرەکەی لەدەست بدات "دەڕووخێت".\nئه‌مه‌ش له كاتێكدایه مه‌لا به‌ختیار ڕۆژى چوارشه‌م 10 ى كانوونى دووه‌م له چاوپێكه‌وتنێكى ته‌له‌فزیۆنیدا گووتى :"یه‌كێتى ئه‌گه‌ر یه‌ك كورسیش بهێنێت هه‌ر به به‌هێزى ده‌مێنێته‌وه چوونكه ئێمه هێزى چه‌كداریمان هه‌یه".\nبۆ بینیى ته‌واوى ڤیدیۆكه..\nئه‌م بابه‌ته 5673 جار خوێنراوه‌ته‌وه


کۆبونەوەی سەرۆک وەزیرانی عێراق و سەرۆکی ئەمریکا - رۆژنامه‌ی خه‌بات\nله ته‌مموز 29, 2021\nلە میانەی کۆبوونەوەی سەرۆک وەزیرانی عێراق مستەفا کازمی و سەرۆکی ئەمریکا جۆ بایدن، لە کاتێکدایە کە ناوچەکە بە بارودۆخێکی گەرمدا تێدەپەڕێت و لە سەروبەندی هەڵبژاردنی پێش وەختە و کشانەوەی هێزی ئەمریکی و دەستوەردانی دەوڵەتانی دراوسیێ عێراق، گفتوگۆیەکی گەرمی ئێستایە، کە بەدوو لایەن دەڕوات ،لایەنێک دەیەوێ پاشەکشێ بکات و هاوبەشی نەکات لە پرۆسەی هەڵبژاردنەکان و مانەوەی بارودۆخی ئێستاو قۆستنەوەی بۆ بەرژەوەندی خۆیان، لایەنی تر لەگەڵ هەڵبژاردنی پێش وەختە، بەدەنگ هاتنی خواستی خۆ پیشەندەران و جێبەجێکردنی گۆڕانکاری و چاکسازی لە پرۆسەی سیاسی عێراق دا، سیناریۆی گەڕانەوە و جێهێشتنی هێزی ئەمریکی لە عێراق بە هەمان شێوەی کە لە ئەفغانستان ڕویدا، بۆخۆی جێگەی پرسیارە ئایا پرسی مانەوە یان گەڕانەوەی هێزی ئەمریکی و پەیوەندی بە پرۆسەی هەڵبژاردن لە عێراق هەیە کاریگەری چییە؟ کە بابەتێکی گرنگ و زۆر هەستیارو گرێدراو وئاڵۆزی سیاسیە کە هاوکێشە سیاسییەکان بە ئاراستەی نادیار و گۆڕاو دەبات.\nمانەوەی هێزی ئەمریکی لە عێراق وگۆڕینی ناویان و ئەرکیان لە جەنگاوەر بۆ ڕاوێژکار و ڕاهێنانەر بۆخۆی پەیامێکی ڕونی دیارە بۆ جێنەهێشتنی عێراق ودەست بەردارنەبونی لە خاکی عێراقە لە ناوچەکە ، جیاواز لەوەی لە ئەفغانستان ڕویدا، لە ڕاستیدا هاوشێوە بوونی عێراق و ئەفغانستان لە هەموو ڕوویەکەوە نە گونجاوە وەک لە ڕووی سیاسی و کلتوری و جیوپۆلتیک و ئابووریەوە، تەنانەت لە ڕووی مێژوو وپێکهاتەی کۆمەڵایەتیشەوە جیاوازن ، لەو ڕوانگەیەوە دەبینن مانەوەی هێزی ئەمریکا وئایدیای ئەمریکا بۆ عێراق زۆر جیاوازە. کۆبونەوە و گفتوگۆی نێوان سەرۆک وەزیرانی عێراق و سەرۆکی ئەمریکا، گرنگی و پێداگری لە توندوتۆڵکردنەوەی پەیوەندیەکانیان لەڕووی سیاسی و ئابووری و ئەمنی ، بە تایبەت لە ڕووبەڕوو بوونەوی دەوڵەتی ئیسلامی داعش و هاوکاریکردنی عێراق.\nهەموو ئەو بابەتانە جێگەی بایەخ و گرنگی پێدانە لە سیاسەتی پەیوەندییە نێودەوڵەتییەکان و کاریگەرییەکانی لەسەر پرۆسەی هەڵبژاردن، هەروەک هەندیک لە لایەنەکان بە دەستکەوتێکی سیاسی مێژوویی بۆ پیشاندانی نیەت پاکی و بەدیهێنانی خواست و داواکاری هاوڵاتیان وخۆپیشاندەرانی گۆڕەپانی تحریر.\nگرنگی هەموو ئەو بابەتانە لەسەر بارودۆخی هەرێمی کوردستان چیە؟ کە هەرێمێکە بە دەستوور جێگیرکراوە و هاوبەشە لە پرۆسەی هەڵبژاردنەکانی عێراق، وەک مافێکی دەستوری و یاسایی. ئاشکرایە هەر گۆڕانکارییەک لە بارودۆخی عێراق بێتە ئاراوە ڕاستەوخۆ کاریگەریشی لەسەر هەرێمی کوردستان دەبێت. بنکە سەربازییەکانی هێزی ئەمریکی لە ناوچەی جیاواز و فرۆکەخانەی نێودەوڵەتی هەولێر جێگیرە، مانەوەی هێزی ئەمریکی گرەنتی پاڵپشتی و پاراستنی قەوارەی هەرێمی کوردستانە، لە هەمان کات دروستکردنی گەورەترین بینایی قونسلی ئەمریکی لە هەولێر و ڕۆژهەڵاتی ناوەڕاست دەلالەتێکە بۆ مانەوەی ئەمریکا، لە ڕاستیدا مانەوەی هێزی ئەمریکا لە عێراق بۆ چەند هۆکارێک ئەگەڕتەوە :-\n١- پاراستنی هەژموونی خۆی وەک گەورەترین زلهێزی سیاسی و سەربازی لە جیهان.\n٢- پاراستنی بەرژەوەندییە ئابووری و سیاسەکانی لە ناوچەی ڕۆژهەڵاتی ناوەڕاست.\n٣- پشتگیری سیاسی و معنوی لە دۆستەکانی لە ناوچەی ڕۆژهەڵاتی ناوەڕاست.\n٤- پاراستنی هاوسەنگی و هاوکێشە سیاسی و ستراتجیەکانی.\n٥- لەدەست نەدانی دۆست و هاوپەیمانە عەرەبەکانی ناوچەی دوورگەی عەرەبی.\n٦- پاراستنی یەدەگی نەوتی خۆی لەسەر حسابی بەکارهێنانی بەرهەمە نەوتیەکانی عێراق.\nهۆکاری مانەوەیان لە عێراق وەک باشترین پێگەی زەمینە رەخساوی ئەمریکا و گرنتی هاتنە دیتنی بەرژەوەندیە ستراتیژی و بەردەوامەکانیان چەند هاوکاری و پشتگیری دەدات بە عێراق کە:-\n١- هاوکاری ماددی بۆ ئەنجامدانی پرۆسەی هەڵبژاردن.\n٢- دژایەتی پارتە شیعە مەزهەبەکان.\n٣- هاوکاری سەربازی مەشق و ڕاهێنان بە هێزی عێراقی دژی گرووپی داعش.\n٤- بچووک کردنەوەی بازنەی شیعە مەزهەبی. لە دەرئەنجامی دیداری هەردوو سەرکردە بە ئەنجام دێت، سیناریۆی مانەوە و پاراستنی بەرژەوەندییەکانی هەردوو لایە، کە هەرێمی کوردستان بەشێکی ئەو یاریە سیاسیەیە وەک بەڵانسی ناوەندی مانەوە و بەردەوامی ئەمریکایە لە ناوچەکەیە.\nبابه‌تی پێشوو لالیانا: خەونی گەورەم رووبەڕووبوونەوەی گاری كاسبارۆڤ بووە\nبابه‌تی دواتر سه‌رۆكى هه‌رێمى كوردستان له‌گه‌ڵ مه‌تران ئاسادۆريان كۆبووه‌وه


دیمەنێكی بۆردومانكردنی داعش لە چیای حەمرین\nڕاوێژكارێكی سەربازیی عێراق دەڵێت، داعش دۆخی ناوچە جێناكۆكەكانی نێوان هەرێمی كوردستان و بەغداد بۆ هێرشە تیرۆریستییەكانی دەقۆزێتەوە.\nسەفا ئەعسەم ڕاوێژكاری سەربازیی عێراق، شیكردنەوەی بۆ دۆخی ئێستای ڕێكخراوی داعش و پەلامارەكانی ئەم دواییەی كردووە و ڕایدەگەیەنێت، “بوونی چەكدارانی داعش و خێزانەكانیان لە گرتووخانەكانی عێراقدا بۆمبی تەوقیتكراوە”.\nبەپێی وتەی ئەعسەم، ئەو چەكدارانەی داعش كە لە گرتووخانەكاندان، پەیوەندییان لەگەڵ ئەندامانی تری ڕێكخراوەكە لە ناوەوە و دەرەوەی عێراقدا هەیە، تەنانەت پەیوەندییان لەگەڵ داعشەكانی ناو كامپەكاندا هەیە وەك كامپی هۆل لە ڕۆژئاوای كوردستان.\nڕاوێژكاری سەربازییەكە دەڵێت، لەو ناوچانەی لەنێوان هەرێمی كوردستان و حكومەتی فیدراڵیدا جێناكۆكن، بۆشایی ئەمنی دروستبووە و چەكدارانی داعش دۆخەكەیان قۆستووەتەوە و هێرشی تیرۆریستیی لەو ناوچانە بەرپادەكەن و بە پێویستی دەزانێت، هەردوولا هەماهەنگبن و فشاری زیاتر بۆ سەر ڕێكخراوەكە هەبێت.\nعێراق.. لە هێرشەكانی ئەمدواییەدا 61 تاوەری کارەبا کراونەتە ئامانج\nشانەی قەیرانەکانی عێراق ئاشکرایکرد، لەو هێرشانەی ئەمدواییە ئەنجامدراون، 61 تاوەر کراونەتە ئامانج و بەوهۆیەشەوە حەوت کەس کوژراون و…\nزافر عانی: لەم هەفتەیەدا بودجە پەسەند دەكرێت\nپەرلەمانتارێكی عێراق ئاشكرایدەكات، لەم هەفتەیەدا بودجە پەسەند دەكرێت. زافر عانی، ئەندامی پەرلەمانی عێراق ڕایگەیاند، “پەرلەمان بەردەوام دەبێت لە…\nكازمی: كەمتەرخەمی ئیداری و سەربازی لە كەركوك هەیە و دەبێت دووبارە نەبنەوە\nئەنجومەنی ئاسایشی نیشتمانیی عێراق بە سەرپەرشتی كازمی لەسەر دۆخی ئەمنی پارێزگای كەركوك كۆبووەوە و سەرۆك وەزیرانی عێراقیش ڕەخنەی…\nبەهۆی بڵاوبوونەوەی جۆرە نوێیەكەی ڤایرۆسی كۆرۆنا ئەنجومەنی وەزیرانی عێراق حەوت بڕیاری دەكرد كە لەنێویاندا گەشتی ئاسمانی بۆ ژمارەیەك…


پێنج ڕاستی دەربارەی ئەلبێرت ئەینشتاین – گه‌شه‌پێدان\nماڵه‌وه/ هه‌مه‌ڕه‌نگ/پێنج ڕاستی دەربارەی ئەلبێرت ئەینشتاین\nپێنج ڕاستی دەربارەی ئەلبێرت ئەینشتاین\n2,542 Less than a minute\nئەلبێرت ئەینشتاین زانایەكی بەناوبانگی سەدەی بیستەمی ئەڵمانی بوو، بەهۆی دەسەڵاتی سیاسییەوە وڵاتی بەجێهێشت و لەئەمریكادا ژیانی بەسەربرد، بەڵام هەندێك شت هەن لەژیانیدا هەموو كەسێك لەوانەیە ئاشنایان نەبن.\nماڵپەڕی ناشناڵ جیوگرافیك پێنج ڕاستی دەربارەی ژیانی ئەینشتاین خستووەتەڕوو كە لەوانەیە زۆرێك لەخەڵكی ئاشنایان نەبن.\nلەخوارەوە ئەو ڕاستییانە دەخەینەڕوو:\n١- دەستبەرداری ڕەگەزنامەی ئەڵمانی بوو:\nئەینشتاین كاتێك تەمەنی تەنها ١٦ ساڵان بوو بیرۆكەی نەتەوایەتی ڕەتكردەوە و بەلایەوە باشتر بوو كە هاوڵاتییەكی جیهانی بێت. لەساڵی ١٨٩٥ دەستبەرداری ڕەگەزنامەی ئەڵمانی بوو و تاوەكو ساڵی ١٩٠١ بەبێ ڕەگەزنامە ژیانی بەسەر برد و دواتر ڕەگەزنامەی سویسری پێدرا.\n٢- فایلی ژیانی لە نوسینگەی لێكۆڵینەوەی فیدڕاڵی ئەمریكادایە(FBI):\nپێش ماوەیەكی كەم لەسێیەم گەشتی ئەینشتاین بۆ ئەمریكا نوسینگەی لێكۆڵینەوەی فیدڕاڵی ئەمریكی(FBI) لەساڵی ١٩٣٣ دا فایلێكیان بۆ كردەوە.\nقەبارەی فایلەكەی ئەینشتاین نزیكەی ١٤٢٧ لاپەڕە دەبوو كە زۆربەی پەڕەكان دەربارەی پەیوەندی ئەینشتاین بوو لەگەڵ ڕێكخراوە ئیشتراكی و بانگخوازەكانی ئاشتی بوون. لەو كاتەدا دادوەرێك بەناوی ئێدگار هۆڤەر ئامۆژگاری ئەوەی كردبوو كە ڕێگە نەدرێت ئەینشتاین بێتە ناو ئەمریكاوە بەپشتبەستن بەیاسای دورخستنەوەی بێگانە لەو وڵاتەدا، بەڵام وەزارەتی بەرگری ئەمریكا داواكەی ڕەتكردەوە.\nبه وێنه: چه‌ند بیرۆكه‌یه‌ك بۆ ڕێكخستنی كه‌لوپه‌لی ناوماڵ\nبۆچی بەشێک لە خەڵکی لەکاتی نوستندا قسەدەکەن؟\nگوڵی نێرگز ڕۆڵی دەبێت لە چارەسەری شێرپەنجەدا


جێگری سەرۆكی پێشووی پەڕلەمان پۆستێكی نوێی وەرگرت – تۆڕی میدیایی خەڵک\n2020/02/18 - 8:45 PM\nجێگری سەرۆكی پێشووی پەڕلەمانی كوردستان دەكرێتە سه‌رۆكی بۆردی ڕاوێژكاری له سه‌رۆكایه‌تی هه‌رێمی كوردستان و لەو چوارچێوەیەشدا داوای كاری هاوبەش لە سەرۆكی پەڕلەمان دەكات.\nبەپێی ڕاگەیەنراوێكی پەڕلەمانی كوردستان، نیوه‌ڕۆی ئه‌مڕۆ 18-2-2020، د. ڕێواس فایەق، سه‌رۆكی په‌ڕله‌مانی كوردستان پێشوازی له د. جەعفەر ئیبراهیم ئیمنیكی، سه‌رۆكی بۆردی ڕاوێژكاری له سه‌رۆكایه‌تی هه‌رێم و جێگری سه‌رۆكی په‌رله‌مان له خولی چواره‌م كرد، كە به مه‌به‌ستی پیرۆزبایی كردن و هاوئاهه‌نگی و كاری هاوبه‌ش له نێوان هه‌ردوو سه‌رۆكایه‌تی په‌ڕله‌مان و سه‌رۆكایه‌تی هه‌رێمی كوردستان سەردانی پەڕلەمانی كردبوو.\nهەر بەپێی ڕاگەیەنراوەكە، له دیدارەکەدا باسی هه‌لومه‌رجی ئێستای عیراق و كوردستان و دوا پێشهاته سیاسیه‌كان و دروستبوونی كابینه‌ی تازه‌ی حكومه‌تی عیراق كرا، هه‌ردوولا جه‌ختیان كرده‌وه له‌سه‌ر كاری هاوبه‌ش و خۆسازدان بۆ هه‌ر پێشهاتێكی سیاسی له عیراق و ناوچه‌كه.\nپەڕلەمانی كوردستانسه‌رۆكایه‌تی هه‌رێمی كوردستان\nبەڕێوبەری مەڵبەندی تەندروستی چوارتا ڕایدەگەیەنێت، جگە لە پزیشكەكەی دوێنێ وەك توشبووی بە ڤایرۆسی كۆرۆنا دەستنیشان كرا ، هیچ حاڵەتێكی دیكە لە ناو شارۆچكەكەیان بوونی نیە .\nئاوات محمود، بەڕێوبەری مەڵبەندی تەندروستی چوارتا لە تۆمارێكی ڤیدیۆیدا ڕایگەیاندووە، بەداخەوە پزیشكێكمان دوێنێ وەك توشبوو بە ڤایرۆسی كۆرۆنا دەست نیشانكرا، كە لە كەسێكی دیكەوە لە گوندەكانی دەورووبەرمان سەردانی كردووە ، هەڵگری ڤایرۆسەكە بووە .\nڕاشیگەیاندووە ، ئەو كەسانەشی بەر كەوتنیان لەگەڵ پزیشكەكە هەبووە، لەگەڵ كارمەندانی تەندروستی شارۆچكەكە سەرجەمیان پشكنینەكانیان بۆ كراوە نێگەتیف بوون واتە ( توشبوو نین ) .


به‌رواری دابه‌زاندن: 23/03/2020 : 16:30:02\nپابەندی پێویستیەکی شەرعیە\nموسولمانانی ئازیز پێویستیه‌كی شه‌رعییه كه پابه‌ند بین به ڕێنماییه ته‌ندروستییه‌كانه‌وه به‌تایبه‌ت مانه‌وه له ماڵه‌وه.\nوه به هیچ شێوه‌یه‌ك دڵته‌نگ مه‌بن. ئێمه موسوڵمانین پێغه‌مبه‌ری ئازیزمان-درودی خوای لێبێت- دلنیایی پێ داوین كه هه‌ر ده‌ردو په‌تایه‌ك خودای گه‌وره بینێرێت چاره‌سه‌رو ده‌رمانیشی بۆ ده‌نێرێت ئه‌وه سوننه‌تیێكی خودایه له‌سه‌ر زه‌وی\nإن شاء الله به‌م زوانه خودای گه‌وره هیدایه‌تی زانایان ده‌دات بۆ دۆزینه‌وه‌ی ده‌رمان بۆ ئه‌م ڤایرۆسه.\nبڕوانن بۆ دڵنیاییه‌كانی سه‌روه‌رمان -درودی خوای لێبێت-\nقَالَ رَسُولُ اللهِ صَلَّى اللهُ عَلَيْهِ وَسَلَّمَ: " مَا أَنْزَلَ اللهُ عَزَّ وَجَلَّ دَاءً، إِلَّا أَنْزَلَ لَهُ دَوَاءً، عَلِمَهُ مَنْ عَلِمَهُ، وَجَهِلَهُ مَنْ جَهِلَهُ " رواه الامام احمد صحيح لغيره (شعيب ارنؤوط)\nواته: خودا هیچ ده‌ردێكی دانه‌به‌زاندووه مه‌گه‌ر ده‌رمانێكیشی بۆ دابه‌زاندووه جا ئه‌وه‌ی زانی زانیی وه ئه‌وه‌ی نه‌یشیزانی نه‌یزانی- مه‌به‌ستی ئه‌وه‌یه ئه‌وه‌ی خۆی ماندوو بكات ده‌یدۆزێدۆته‌وه-\nعَنْ جَابِرٍ، عَنْ رَسُولِ اللهِ صَلَّى اللهُ عَلَيْهِ وَسَلَّمَ أَنَّهُ قَالَ: «لِكُلِّ دَاءٍ دَوَاءٌ، فَإِذَا أُصِيبَ دَوَاءُ الدَّاءِ بَرَأَ بِإِذْنِ اللهِ عَزَّ وَجَلَّ» مسلم\nواته: بۆهه‌موو ده‌ردێك ده‌رمانێك هه‌یه ئه‌گه‌ر ده‌رمانه‌كه به‌ر ده‌رده‌كه كه‌وت به فه‌رمانی خودای شكۆمه‌ند وگه‌وره نه‌خۆشه‌كه چاك ده‌بێته‌وه.\nعن عبد الله، عن النبي صلى الله عليه وسلم قال: «ما أنزل الله داء، إلا أنزل له دواء» ابن ماجة محمد فؤاد عبد الباقي] في الزوائد إسناد حديث عبد الله بن مسعود صحيح. رجاله ثقات.\nواته: خودا هیچ ده‌ردێكی دانه‌به‌زاندووه مه‌گه‌ر ده‌رمانێكیشی بۆ دابه‌زاندووه .\nعَنْ أُسَامَةَ بْنِ شَرِيكٍ، قَالَ: ..جَاءَ الْأَعْرَابُ مِنْ هَا هُنَا وَهَا هُنَا، فَقَالُوا: يَا رَسُولَ اللَّهِ، أَنَتَدَاوَى؟ فَقَالَ: «تَدَاوَوْا فَإِنَّ اللَّهَ عَزَّ وَجَلَّ لَمْ يَضَعْ دَاءً إِلَّا وَضَعَ لَهُ دَوَاءً، غَيْرَ دَاءٍ وَاحِدٍ الْهَرَمُ» ابو داود صحيح\nواته: ده‌شته‌كییه‌ك هاته خزمه‌ت پێغه‌مبه‌ر -درودی خوای لێبێت- ووتی: ئه‌ی پێغه‌مبه‌ری خودا ئایا چاره‌سه‌ری وه‌رگرین كاتێك نه‌خۆش ده‌كه‌وین؟ فه‌رمووی به‌ڵێ چاره‌سه‌ری وه‌رگرن چونكه خودای شكۆمه‌ند و گه‌وره هیچ ده‌ردێكی دانه‌ناوه مه‌گه‌ر ده‌رمانێكیشی بۆ داناوه جگه له ده‌ردێك نه‌بێت كه ئه‌ویش پیرییه.\nئیمامی تیرمیزی ئیبن حه‌ببان و ئیبن خوزه‌یمه‌وه چه‌ندین زانای دیكه‌ی فه‌رمووده به‌هه‌مان مانا یان نزیك له‌م مانایه ئه‌م فه‌رموده‌یه‌یان ڕیوایه‌ت كردووه.\nبۆیه دڵته‌نگ مه‌بن به‌س ته‌نها ئه‌وه‌ی پێویسته بابه‌ند بیین به ڕێنماییه‌كانه‌وه\nخودای گه‌وره هه‌موان بپارێزێت .\nژماره‌ی سه‌ردان : 6978128


بەستنی دەمامك لە پارێزگایەكی هەرێم دەكرێتە ناچاری – Politic Press\nژووری ئۆپه‌راسیۆنی پارێزگای هه‌ولێر بەستنی دەمامك لەنێو فەرمانگە و دەزگا حكومییەكان دەكاتە ناچاری و رایدەگەیەنێت “هیچ هاوڵاتییەک بۆ ڕاییکردنی مامەڵەکانی بۆی نییه بەبێ بەستنی دەمامک بچێتە نێو هیچ فەرمانگە و دام و دەزگایەکی حکومی”.\nئەمڕۆ شەممە 24ی تەموزی 2021 لە راگەیەندراوێكدا ژووری ئۆپه‌راسیۆنی پارێزگای هه‌ولێر رایگەیاند “به‌هۆی هەستیاری و مەترسیداری هەڵکشان و تەشەنەسەندنی زنجیرەی نوێی ڤایرۆسی کۆرۆنا و زیاد بوونی مەترسیەکانی ڕۆژ دوای ڕۆژ بۆ سەرگیانی هاوڵاتییان و له‌پێناو پاراستنی ته‌ندروستی و سه‌لامه‌تی گشتیی شاره‌كه‌مان، ژووری ئۆپه‌راسیۆنی پارێزگای هه‌ولێر، سه‌رجه‌م دامەزراوە و فەرمانگە و بەڕێوەبەرایەتییە حکومییەکان و فەرمانبەرانی سنووری پارێزگای هه‌ولێر ئاگادارده‌كاته‌وه.\nلەراگەیەندراوەكەدا هاتووە، ده‌بێت سه‌رجه‌م فەرمانگە و بەڕێوەبەرایەتییەکان و فەرمانبەرانی سنووری پارێزگای هه‌ولێر، تەواوی مەرجە تەندروستییەکان، جێبەجێدەکەن، بەتایبەتی بەستنی (دەمامک) و دروستنەکردنی گردبوونەوە و قەرەباڵغی، هیچ هاوڵاتییەک بۆ ڕاییکردنی مامەڵەکانی بۆی نییه بەبێ بەستنی (دەمامک) بچێتە نێو هیچ فەرمانگە و دام و دەزگایەکی حکومی.\nبەپێی زانیاریەكانی راگەیەندراوەكە، سبەینێ یەكشەمە، كە ڕۆژی ده‌وامكردنی فه‌رمانبه‌رانه دوای پشووی ڕۆژانی جه‌ژن، به‌هه‌موو شێوه‌یه‌ك سه‌ردانیكردنی فه‌رمانگه و به‌ڕێوه‌به‌رایه‌تییه گشتییه‌كان بۆ مه‌به‌ستی پیرۆزبایی جه‌ژن و ڕێكخستنی مه‌راسیمی تایبه‌ت به جه‌ژنه پیرۆزه قه‌ده‌غه‌یه، سەرپێچیكردن لە بریارەكان بەڕێوەبەر و بەرپرسانی ئەو فەرمانگەیە به‌رپرسیارن.\nشەنگالییەكان: كاتی خۆبەڕێوەبەری دەستی پێكرد\nکۆمارییەکان داوا دەکەن بایدن گفتوگۆکان لەگەڵ ئێران ڕابگرێت\nترەمپ بۆ یەكەمجار باس لە هێرشكارانی سەر كۆنگرێس دەكات\nئاسایشی گەرمیان چوار چەکداری داعشی دەستگیر کرد\nهۆشداری لەبارەی كڕین و فرۆشتنی زەوییەكانی شەقامی 100 مەترییەوە دەدرێت


هەواڵ / ئابوری :: 22/04/2019 :: 2235 جار بینراوە\nتاگ :: سلێمانى سلێمانى\nماوەی سێ رۆژە نرخی هەرسێ جۆری بەنزین (نۆرماڵ، موحه‌سه‌ن، سوپه‌ر) 25 دینار بەرزبووه‌تەوە، پارێزگارى سلێمانیش هۆكارەكەی بۆ بەرزبوونەوەی لەبۆرسەی جیهانی دەگێڕێتەوە.\nهەڤاڵ ئەبوبەكر، پارێزگاری سلێمانی ئەمڕۆ 22ی نیسانی 2019 لەمەراسیمی ساڵیادی رۆژنامەگەری كوردی لە ئەمنە سوورەكەی شاری سلێمانی سەبارەت بە گرانبوونی نرخی بەنزین بەمیدیاكانی راگەیاند: گرانبوونی بەنزینی بازرگانی پەیوەندی بە بۆڕسەوە هەیە.\nناوبراو روونیكردەوە: بەڵام لەگەڵ ئەو بەرزبوونەوەیەی بۆڕسە، هێشتا نرخی بەنزین بەوشێوە زۆرە بەرزنەبووه‌تەوە و لەهەوڵداین لەگەڵ بازرگانەكان تا كارێكی وا بكەین ئەو نرخە بەرزنەبێتەوەو لەگەڵ حكومەتی عێراقیش لەسەر خەتین بۆ چارەسەری ئەو كێشەیەو پێویستیشه وه‌زاره‌تی سامانه سروشتییه‌كانی هه‌رێم هاوكارمان بن.\nپارێزگاری سلێمانی وتیشی: "ئێستا تەنیا بەنزینی جۆری موحەسەن نرخی 25 دینار بەرزبووه‌تەوە، ئومێد دەكەین زیاتر بەرزنەبێتەوە، بەڵام ئەوەش پشتیوانی وەزارەتی سامانە سروشتییەكان و كاراكردنی پاڵاوگەكانی خۆمانی دەوێت، هەروەها دانانی ستراتیژێك بۆ سوتەمەنی لە كوردستان كە هەتا ئێستا نیمانە".\nبەڵام بەهمەن شێخ قادر، وتەبێژی بەنزینخانەكانی سلێمانی ئەمڕۆ 22ی نیسانی 2019 بەدواڕۆژی راگەیاند: ماوەی نزیكەی 15 رۆژە نرخەكە لەبۆرسەی جیهانی بەرزبووه‌تەوە، لەشاری سلێمانیش ماوەی سێ رۆژە نرخی هەرسێ جۆری بەنزین 25 دینار بەرزبووه‌تەوە بەمشێوەیە (نۆرماڵ 650 دینار، محەسەن 725 دینار، سۆپەر 850).


ئيسلام زاخۆيى:هه‌كه ئه‌ز و عه‌بدولقه‌هار ئێك باين دا ب ئێك ناڤ هێين\nمنتـــــــــدى بــــوزان :: شباب بوزان\nمن طرف عماد بوزان في الخميس يناير 13, 2011 10:56 pm\nدپه‌راوێزا به‌رنامه‌يێ (ڤين كافي)دا ئه‌وێ ل هه‌موو رۆژێن چوارشه‌مبى ل سه‌ر شاشا كه‌نالێ (ڤينTV ) په‌خش دبيت، و ب ئاماده‌بوونا په‌يامنێرێن رۆژنامه‌يا ئه‌ڤرۆ)، ل حه‌فتيا بوورى ديداره‌ك ب هونه‌رمه‌ند ئيسلام زاخۆيي هاته‌كرن و چه‌ند پرسياره‌ك ژ ئالێ رۆژنامه‌ڤانێن چه‌ن ده‌زگايێن راگه‌هاندنێ ڤه ژ هونه‌رمه‌ندى هاتنه‌كرن.\n دبه‌رسڤا پرسياره‌كێ دا ئيسلام زاخۆيى دياركر كو دێ دئه‌لبووما وى يا نوودا ستايلێن هه‌مه‌ره‌نگ هه‌بن و گۆت: ئه‌ز نابێژم كا دێ ئه‌لبووما من يا داهاتى يا چه‌وا بيت و چه‌وا نابيت، به‌لكو دێ جه‌ماوه‌ر بريارێ ل سه‌ر وێ چه‌ندێ ده‌ت لێ هه‌ر پێنگاڤه‌كا ئه‌ز دهاڤێم دێ كارێن باشتر بن و دڤێت ستايلێن هه‌مه‌ره‌نگ بن، ئانكو ستايلێن پوپ و ئه‌ره‌بێكس و...... هتد.\nل دۆر هندێ كانێ وى ل به‌ر نينه سترانه‌كێ ل گه‌ل كچه‌كا سترانبێژ بێژيت؟\nگۆت: من ئه‌ڤ هزره يا كرى و من و كچه‌كا سترانبێژ ل به‌ره سترانه‌كێ بێژين. \nئيسلامى دبه‌رسڤا پرسياره‌كا دي دا گۆت: هه‌كه ئه‌ڤينى ل ده‌ڤ من نه‌با من نه‌دشيا داهينانێ بكه‌م و ئه‌ڤينيا پاقژ تشته‌كێ نورماله.\n ل دۆر پرسياره‌كا دى گۆت: هێشتا من خۆ نه‌ديتيه ل پێستركا ئێكێ يا هونه‌رێ سترانگۆتنێ و سه‌ركه‌فتنا من ل دووڤ بوچوونێن جه‌ماوه‌ري دمينيت.\nل دۆر لاساييكرنا وان هورنه‌رمه‌ندێن گه‌نج ناڤبري گۆت: ئه‌و ب خۆ نابيت مروڤ بێژيته هه‌ر كه‌سه‌كى هونه‌رمه‌ند يان سترانبێژ ئانكو هه‌كه كه‌سه‌كى سترانه‌ك دو گۆتن مروڤ بێژيتێ سترانبێژ.\nسه‌باره‌ت نێزيكيا ستايلێن هونه‌رمه‌ندان ئيسلامى گۆت: ئه‌گه‌رێ نێزيكيا ستايلێن هونه‌رمه‌ندان بۆ چاڤلێكرنێ دزڤريت و به‌هرا پتر ئه‌ون يێن به‌ر ب ستايلێن رۆژئاڤايى ڤه دچن و گه‌له‌ك ئاوازێن وان دێ بينى يان ئيسپانى يه يان يونانى يه يان..... هتد و يا فه‌ره ده‌مێ دابه‌شكه‌ره‌كێ موزيكێ دابه‌شكرنا موزيكێ بۆ ئه‌لبووما سترانبێژه‌كى ددانيت ل دووڤ ستايلێ وى دابه‌شێ بكه‌ت و دڤێت سترانبێژى ژى هزرێن باش ل سه‌ر ڤى بابه‌تى هه‌بن، ئه‌ف ستايلێن رۆژئاڤايى خزمه‌تا هونه‌رێ كوردى ناكه‌ن. \nد به‌رسڤا پرسياره‌كا دى دا ئيسلامى گۆت: عه‌بدولقه‌هار و ئيسلام برا يێن ئێكن لێ هه‌ر ئێكى رێكه‌كا هه‌ي، لێ ئه‌ز ب سترانا قه‌هاري يێ هاتيمه نياسين و قه‌هاري ستران يێن داينه گه‌له‌ك سترانبێژێن دي ژي يێن به‌رنياس لێ ئيسلام و قه‌هار ژ ئێك و دو دجودانه لێ ده‌مێ ئه‌و كه‌سێن بۆ قه‌هارى كاردكه‌ن ده‌مێ دبيته يا ئيسلامى بلا ئاوازا قه‌هاري بۆ ئيسلامى ب دابه‌شكرنه‌كا جودا چێكه‌ن.\nل دۆر جوداهيا دناڤبه‌را ئيسلامى و قه‌هارى دا ناڤهاتي گۆت: وه‌كو ستران دێ بيني په‌يڤ و ئاواز يێن قه‌هاري نه، لێ ئه‌ز ب ده‌نگێ خۆ دبێژم و هنده‌ك جاران ئه‌ز جوداهيێ د دابه‌شا موزيكێ ژى دا دكه‌م، و هه‌كه تو گوهداريا قه‌هارى بكه‌ى دێ زاني قه‌هاره و هه‌كه تو گوهداريا من بكه‌ى دێ زانى ئيسلامه، جوداهى ژ لايێ كليپ و دابه‌شكرنا مۆزيكێ ڤه ژى دناڤبه‌ر من و قه‌هارى دا يێن هه‌ين و هه‌كه ئه‌ز و قه‌هار ئێك باين ئه‌م هه‌ر دو دا ب ئێك ناڤ هێين. \nسه‌باره‌ت هندێ كانێ بۆچى ئيسلام هنده په‌سنه‌يێن عه‌بدولقه‌هارى دكه‌تن دبه‌رنامه‌يان دا ژ به‌ركو برايێ وى يه؟\nگۆت: هه‌كه تو پرسيارا كيژ هونه‌رمه‌ندى ژ من بكه‌ى هه‌كه ئه‌ز بزانم د ئاست دايه دێ په‌سنێن وى كه‌م. \nل دۆر كێميا داهاتێ هونه‌رمه‌ندان ل كوردستانێ و زێده‌هيا داهاتێ هونه‌رمه‌ندێن گه‌له‌ك وه‌لاتان ناڤبرى دبێژيت: هه‌كه مافێ هونه‌رمه‌ندان ل ڤێره ژى وه‌كى وان وه‌لاتان نه‌هێته خوارن ئه‌م ژى دێ خودان داهاتێن مه‌زن بين، ئانكو هه‌كه ل كوردستانا ئازاد كو 4 مليۆن كه‌س تێدا بن و ده‌مێ ئه‌لبووما من دهێته خار و مليۆن سى دى بهێنه فروتن ل وى ده‌مى دێ داهاتێ من هند زێده بيت كو ئه‌ز ژى بشێم هاريكاريا هه‌ژاران و رێكخراوێن مروڤايه‌تى كه‌م.\nل دۆر هندێ كانێ چ بهێته كرن دێ مافێ چاپێ بۆ هونه‌رمه‌ندان هێته پاراستن؟\nئيسلامى گۆت: ب ديتنا من ب هيچ ره‌نگه‌كى ئه‌ف مافه ناهێته پاراستن و ژبه‌ر ڤێ چه‌ندێ ئێدى هه‌ستكرن ل ده‌ف مه نه‌مايه ئه‌م سترانان بێژين ژبه‌ركو ئه‌ز دێ چمه پشت مايكى و دێ هزرا سى دى كه‌م و بێژم پا دێ سى دى يێ من هێته فروتن يان ژى دێ هێته كوپيكرن؟\nيان دێ بێژم ئه‌و دراڤێ من ل ڤى سى ديێ مه‌زاختى دێ بۆ من زڤريت؟\n يان دێ باشتر بيت؟ يان دێ ئه‌و دراڤه ژى چيت؟\nئه‌ڤجا هيڤيا من و هه‌ر هونه‌رمه‌نده‌كى ئه‌وه كو ب رێكه‌كێ مافێ چاپێ بۆ هونه‌رمه‌ندان بهێته پاراستن


به‌هۆی سه‌رپێچییه‌وه 5 ئارایشتگا داخراون\nبه‌پێی راپۆرتێكی لیژنه‌ی به‌دواداچونی ئارایشتگاكانی قائیمقامیه‌تی سلێمانی زۆربه‌ی ئارایشتگاكان له شاری سلێمانی پابه‌ندن به‌و مه‌رج و رێنماییانه‌ی كه بۆیان ده‌ستنیشان كراوه ته‌نها 3 شوێن پسوڵه‌ی سه‌رپێچی بۆكراوه.\nتاڤان عه‌لی سه‌رۆكی لیژنه‌ی به‌دواداچونی ئارایشتگاكان له لیژنه‌هاوبه‌شه‌كانی قائیمقامیه‌تی سلێمانی رایگه‌یاند: پاش سه‌ردانكردنی لیژنه‌كه‌یان له‌م ساڵدا له 1/1تاوه‌كو 10/2/2015 (65) شوێنیان له سلێمانی دا به‌سه‌ر كردووه‌ته‌وه و 10 شوێنیش رێنمایی پێویستیان پێداوان بۆئه‌وه‌ی پابه‌ندی مه‌رج و رێنماییه یاساییه‌كان بن.\nوتیشی به‌هۆی سه‌رپێچییه‌وه 5 ئارایشتگا داخراون و 3 شوێنیش غه‌رامه كراوه، جۆری سه‌رپێچییه‌كانیش بریتی بوون له (پاك وخاوێنی،هه‌ڵنه‌واسینی نرخه‌كان و به‌سه‌رچوونی مۆڵه‌تی ئارایشتگاو سه‌نته‌ره‌كانی جوانكاری) .\nسه‌رۆكی لیژنه‌كه رایگه‌یاند گه‌ڕان و به‌سه‌ركردنه‌وه‌كانیان له‌سه‌ر فه‌رمانی قائیمقامی سلێمانی به‌رده‌وام ده‌بێت و هه‌ر ئارایشتگایه‌ك پابه‌ند نه‌بێت لێپرسینه‌وه‌ی له‌گه‌ڵدا ده‌كرێت و ئاگادار ده‌كرێته‌وه كه له ماوه‌یه‌كی كه‌مدا مه‌رج و رێنماییه‌كان جێبه‌جێ بكات.


له‌گه‌ڵ ڕووداوه‌کاندا: هه‌ڵبژاردنه‌کانی عێراق، بۆچی؟\nی مانگی چوار ٠٤, ٢٠١٤\nهه‌ڵبژاردنی عێراق- ئه‌رشیف\nعێراق له‌به‌رده‌م هه‌ڵبژاردنێکدایه وه‌ک زۆرێک له چاودێر ده‌ڵێن پێناچێت گۆڕانکاریه‌کی ڕیشه‌یی به دوای خۆیدا بێنێت.\nئه‌م هه‌ڵبژاردنه له سه‌روه‌ختێکدایه عێراق به قه‌یرانی قوڵی سیاسیدا ڕه‌ت ده‌بێت، ئاڵۆزیه‌کی قورسی ئاسایشی به‌رۆکی گرتووه، متمانه له نێوان لایه‌نه سیاسیه‌کاندا زۆر که‌مه به‌ڵام هه‌ڵبژاردنیش هه‌ر ده‌کرێت.\nهه‌ر بۆیه جێی خۆیه‌تی بپرسین ئایا له عێراق هه‌ڵبژاردن هه‌ر له پێناو هه‌ڵبژاردندا ده‌کرێت؟\nئه‌گه‌ر هه‌ڵبژاردن دووباره‌کردنه‌وه‌ی هه‌مان هه‌نگاوه‌کانی پێشوو و به هه‌مان هه‌ڵوێسته‌کانی پێشووه‌وه بێت و گۆڕانکاریه‌کی ئه‌وتۆ نیشان نه‌درابێت، بۆچی ده‌بێت چاوه‌ڕوانی ئه‌وه‌ش بکرێت گۆڕانکاریه‌ک له ئه‌نجامه‌کانی هه‌ڵبژاردندا بێته ئاراوه به شێوه‌یه‌ک نه‌خشه‌یه‌کی نوێی سیاسی به دوای خۆیدا بێنێت.\nمیوانی به‌رنامه :\nئه‌مین فه‌ره‌ج، پسپۆڕی زانسته سیاسیه‌کان له زانکۆی سه‌ڵاحه‌دین.\nئایا ده‌نگده‌ری کورد به شێوه‌یه‌کی به‌رچاو به‌شداری له هه‌ڵبژاردندا ده‌کات؟ به‌تایبه‌تی پاش شه‌ش مانگ له‌و به‌شداریه‌ی له هه‌ڵبژاردنی په‌رله‌مانی هه‌رێمدا کردی هێشتاش کابینه‌ی نوێی هه‌رێم پێکنه‌هێنراوه.\nله پاش ڕوخانی رژێمه‌که‌ی سه‌دام حوسه‌ین هێنده‌ی ئه‌م ساڵه‌ی ڕابردوو په‌یوه‌ندیه‌کانی نێوان هه‌ولێر و به‌غدا ئاڵۆز نه‌بووه، به ئاستێکه ڕاسته‌وخۆ بێت یان ناڕاسته‌وخۆ له زاری هه‌ندێک کاربه‌ده‌ستانی کورده‌وه ده‌بیسترێت به‌غدا به‌هۆی سیاسه‌ته‌کانی سه‌ره‌ک وه‌زیره‌وه بایه‌خێکی ئه‌وتۆی نه‌ماوه له ژیانی سیاسی عێراقیه‌کانیشدا.\nبالێره‌وه به ئاڕاسته‌ی ئه‌و گریمانه‌یه‌دا بڕۆین ئه‌گه‌ر وه‌ها بێت، ئیدی به‌شداریکردن له‌م هه‌ڵبژاردنه‌ی په‌رله‌مانی عێراقدا بۆ؟\nله هه‌ڵبژاردنی چوار ساڵ له‌مه‌وبه‌ردا به ڕێکه‌وتنێکی سیاسی، پاش نزیکه‌ی ساڵێک له هه‌ڵبژاردن ئه‌وجا حکومه‌ت پێکهێنرا، ئه‌مه بێ له‌وه‌ی فشاره ده‌ره‌کیه‌کان یه‌کلاکه‌ره‌وه بوون بۆ پێکهێنانی ئه‌و کابینه‌یه‌ی چوار ساڵه وه‌ک پێی ده‌گوترێت حکومه‌تی به‌ڕێوه‌بردنی قه‌یرانه‌کان، نه‌ک حکومه‌تی دابینکردنی خزمه‌تگوزاریه‌کان.\nزانیاری زیاتر له ده‌قی به‌رنامه‌ی ( له‌گه‌ڵ ڕووداوه‌کاندا ) یه.


2014 تشرینی دووه‌م KadirShorsh\nئازادکردنی ئەمیری داعش بە پارە هەرەسی ڕەوشت و مۆرالە\nدەکری دیلی داعش بە دیلی پێشمەرگە بگۆڕدریتەوە، ئەوە کارێکی رەوا و گونجاوە. بەڵام ئازادکردنی ئەمیری داعش بە پارە جگە لە تاوان و ناپاکی، ئاماژە بە هەرەسی رەوشت و مۆڕال دەکات لەلایەن ئەو مرۆڤانەی ئەو کارەیان ئەنجام داوە.\nTurkey´s double standard policy toward the Kurds\nthe IS jihadists attacked the Ezidi ethnic minority in the city of Shengal and the surrounding villages and committed crimes of ethnic cleansing and genocide against the innocent Ezidi people. Turkey did not act and did not even condemn the crimes. Turkey did not send aid or supplies to the hungry Ezidi refugees who were […]\nمەلا کامەران لەسەر بوونی مافی ژنان هەرەشە لە رۆژئاوا دەکات ئەو زۆر نیگەرانە لە نەهێشتنی جوداکارییەکان و یەکسانکردنی ژن لەگەڵ پیاودا. دیارە ئەوەی ئەو لە نامەکەدا دەیلێت لە سیستەمی دیموکراسی و سیکولاردا جێی نابێتەوە. نامەکەی مەلا کامەران پڕی هەلەیە، هەروەها مەلا کامەران دەیەوێ سەری رۆژئاواش وەکو باشور لە قوڕی کۆنەپەرستی و داخراوەیەوە بنێت. مەلا کامەران […]\nلەژێر بەشەبابەتی : ڕه‌خنه, ژنان, مافی مرۆڤ, هەروەستە, وتاروبابەت\nئەوەی ١٤٠٠ ساڵ پیش ئێستا روویداوە و گوتراوە ئەوە لە کاتێکدا بووە کە خەلک هوشیار نەبووە و لە تاریکیدا ژیاوە، ئەوساش کوشتن و لەناوبردن و کۆیلەکردن و تاڵان لەپێناوی سەپاندنی ئایین تاوان بوون. پێشی ئیسلام و دوای ئیسلامیش لەلایەن ئایینی دیکەوە ئەو جۆرە تاوانانە لەژێرناوی رەوایی ئایین ئەنجامدراون. دەبێ ئەو جۆرە بیرکردنەوانە تێپەڕێندرێت و بکرێنە […]\nکۆبانی پێویستی بە چەکە نەک چەکدار\nئەگەر دوور لە گومانەکانی ئیمە ئەو هێزە تەنها مەبەستی گەیاندنی چەک و تەقەمەنی بیت و لە روانگەیەکی کوردستانیانەوە چووبێت و کاریگەری تورکیای لەسەر نەبیت، بێگومان ئەو هیزە بە ئەرکیکی پێویست هەلساوە و جێگەی دەستخۆشییە.


سەد و شەشەمین ئیجلاسی ساڵانەی ڕێكخراوی جیهانیی کار ناسراو به “ئای ئێڵ ئۆ” لە شاری ژێنێڤ لە وڵاتی سوئیس لە حاڵی بەڕێوەچوون دایە. بڕیاروایە هه‌تا رۆژی هەینی ٢٦ی ئه‌م مانگه درێژەی هەبێت. ئەم کۆبوونەوەیە کە بە ئامادە بوونی ١٨٧ وڵاتی ئەندامی ڕێكخراوی جیهانی کار بەڕێوەدەچێت، نوێنەرانی ئەم وڵاتانە لە سێ ئاستی نوێنه‌رانی دەوڵەتی، خاوەنکاران و کرێکاراندا ئامادەبوونیان هەیە. لە بارەی ئێرانەوە، ” شوڕا ئیسلامییەکانی کار”، ” ئەنجومەنە سێنفییەکانی کرێکاران” و ” کانونی شوڕا ئیسلامیەکانی کار”، سێ تەشەکولی ڕەسمی دەوڵەتین کە هەموو ساڵێک بە نۆبە کەسێک وەک نوێنەرانی کرێکاران بۆ بەشداری کردن لەم ئیجلاسەدا دیاری دەکەن. بەپێی یاسای کاری ئێران هەر کەسێک کە وەک نوێنەری گوروپە کرێکاریەکان لە ئیجلاسی ڕێكخراوی جیهانی کار”دا ئامادە بێت، دەبێ بە هەڵبژاردن و ناسێندرانی لە لایەن ئەم سێ ڕێكخراوه ڕەسمیەوە بێت، بەڵام وادیارە ئەمساڵ دیاری کردنی ئەم کەسەش بە دخاڵەتی، وەزارەتی کاری کۆماری ئیسلامییەوە پارتی بازی بۆ کراوە و دەنگی ناڕەزایەتی ئەم ڕێكخراوانه‌شی بەرز کردۆتەوە. لە لایەن وەزاڕەتی کارەوە بۆ کەسانی هەڵبژێردراوی ئەم سێ ڕێكخراوه بانگهێشت نامەی ئامادەبوون لەم ئیجلاسەدا دەرنەچووە. یەکێک لەو ئامانجانەی کە کۆماری ئیسلامیی لە بەشداری کردنی بەردەوام بە هەیئەتی پڕ ئەژمارەوە لە ئیجلاسی ڕێكخراوی جیهانی کاردا بەشوێنیەوەیەتی، خۆش کردنی ڕێگایە بۆ پەیوەست بوون بە ڕێكخراوی بازه‌رگانیی جیهانیەوە. بەپێی یاساو ڕێسای ئەم ڕێكخراوه‌یه، هەر وڵاتێک کە بیهه‌وێت بە ڕێكخراوی بازه‌رگانیی جیهانییەوە پەیوەست بێت، دەبێ تەئیدیەی لە لایەن ڕێكخراوی جیهانی کارەوە بۆ دەرچوبێت. هەرچەند کۆماری ئیسلامیی هه‌تا ئێستا نەیتوانیوە ئەم تەئیدیە لە ڕێكخراوی جیهانیی کار وەربگرێت بەڵام ئه‌م ڕێكخراوه‌یه له حاڵێکدا نوێنەرانی کۆماری ئیسلامیی لەم ئیجلاسەدا قەبوڵ دەکات کە بە باشیی دەزانێ ئەم ڕژیمە بە هیچکام لە پەسند کراوەکانی ئەم ڕێكخراوه‌یه پابەند نییە.\nدەوڵەتی کۆماری ئیسلامیی بەم ئیعتیبارەوە کەم وێنەترین وڵاتێکە کە نە تەنیا لەم کۆبونەوانەدا بەرەوڕووی شکایەتی زۆری کومیتەکانی سازمانی جیهانی کار و باقی ناوەندە نێونەتەوەییەکان و یەکێتیە کرێکاریەکان دەبێتەوە، بەڵکو یەکێک لەو وڵاتانەیە کە ئەو هەیئەتانەش ناردونی بەرەوڕووی ناڕەزایەتی بەرینی ئەحزاب و ڕێكخراوه چەپ و یەکێتییە کرێکارییە سەربەخۆکان لە نێوخۆ و دەرەوەی ئیجلاسەکە دەبێتەوە. لە ماوەی ئەم ساڵانەی دواییشدا سەندیکا کرێکارییەکانی فەڕانسە لەژێر ناوی ” کلکتیوی سەندیکایی” هەموو ساڵێک میتینگێكی ناڕەزایەتی لەدژی کۆماری ئیسلامیی و بە داخوازی ئازادكرانی هەڵسوراوانی کرێکاری لە زیندانەکانی کۆماری ئیسلامیی و ئازادی ڕێكخراوی سەربەخۆ و مافی مانگرتن بۆ کرێکاران و ئامادە بوونی نوێنەرانی ڕاستەقینەی کرێکاران لەم ئیجلاسەدا بەڕێوەدەبەن.\nهەڵسەنگادنی زانیاری و ڕاپۆرتەکانی پێوەندیدار به به‌ڕێوه‌چوونی بڕیارنامەکان، کۆچ کردنی هێزی کار، ئیشتیغاڵ و کار کردنی شیاو بۆ ئاشتی. لەم ئیجلاسەدا بڕیاروایە هەڵبژاردنی هەیئەت مودیرەی ڕێكخراوی جیهانی کار بۆ دەورەیەکی سێ ساڵە ٢٠١٧ تا ٢٠٢٠ بەڕێوەبچێت. لە ڕاپۆرتی ساڵانەی ڕێكخراوی جیهانی کاردا لەژێر ناوی ” ئیشتیغاڵی جیهانی و دیمەنگایەکی کۆمەڵایەتی کە پێوەندی بە بارودۆخی چینی کرێکار لە ساڵی ٢٠١٦ دا هەیە هاتووە:” لە وڵاتانی لە حاڵی گەشەدا نزیک بە ٢ میلیاڕد کەس بە کەمتر لە ٣ دۆلار و ١٠ سێنت لە رۆژدا دەژین.” ئەم ٢ میلیاڕد کەسە نزیکەی ٣٦ لەسەد یان یەک لەسەر سێی سەرجەم كۆمه‌ڵگه‌ی وڵاتانی خاوەن ئابووری لاواز و لە حاڵی گەشەدان. لەم ڕاپۆرتەدا هەروەها هاتووە کە ” ئەگەرچی هەبوونی کار خۆی لەخۆیدا بۆ کەم کردنەوەی هەژاری بەس نییە، بەڵام مەرجێکی پێویستە بۆ ڕیشەکێش کردنی هەژاری. کەم کرنەوەی هەژاری بەبێ کاری گونجاو مومکین نابێت.


نادیە موراد: شاهیدێک و قوربانییەک لە دۆزەخەوە\nدواتر، هەر خۆی وەک تاقە شاهیدێک مایەوە بۆ ئەوەی کارەساتێکی بێ وێنە بگێرێتەوە، خۆی هەم وەک شاهێد و هەم وەک قوربانی، ناچارە هەموو ساتێک و هەموو چرکەیەک یادەوەری زیندو بێت، یادەوەری جینۆسادێک کە بە هەموو پێوەرێکی یاسایی سەرەتایی و بەهای ئەخلاقی و ئینسانی و لە هەر کات و شوێنێکدا بێت جینۆسایدە.\nنادیە بەسەرهاتی جەستەی هەلاهەلابووی خۆی و کۆمەڵگەیەک دەگێرێتەوە لە نوێترین کتێبیدا بە ناوی "دواترین کچ". ئەم کتێبە لە دوا ساتەکانی ساڵی ٢٠١٧ لە ئەمریکا و بریتانیادا چاپکراوە. ئەو تەنیا ئازارەکانی جەستەی خۆی ناگێرێتەوە، جەستەیەک شاهێدی چەندان تاوانی نامرۆڤانەیە، جەستەیەک لە هەر سووچ و پەنایەکی بچکۆلانەیدا، تارمایی سەدان دەڕندەیی سەدەکانی ناوەراست و بەر لە ناوەراستی پێوە دیارە.\nخودایە ئەمە چ توانایەکی یەزدانییە؟ ئەمە چ هێزێکی خورافییە کە دەتوانێت شەوان جەستەی خۆی وکۆمەڵگەیەک لە بیر خۆی بباتەوە و بەرگەی تاریکی بگرێت تا سپێدە هەڵدێت بۆ ئەوەی پاشماوە و رووخساری ئاوساوی تاوانبەران لە بیر بکات کە لە قەترانی رەشی شەودا لێی نزیک دەبنەوە وجەستەی سەدان چار زەوت دەکەن و دووپاتی دەکەنەوە کە ئەوان نوێنەری خودان و بە ناوی هەموو پێغەمبەرانەوە ئەم پەیامە دەگەیەنن و هەر چیەک بکەن بۆیان رەهایە. ئەوان رووە قێزەونەکەی مێژوویان زیندوو دەکردەوە، ئەوان زەمەنێک لە وەحشەتگەریان زیندوودەکردەوە، بە ئێمەیان دەوت ئێوە خۆشباوەرن، مرۆڤ لە دڕندەیەکی لاسار، لە حەیوانیکی بەرەڵلا هیچی دیکە نییە. ئەمان و ئەوانەی لەو دیو رووداوەکانەوە بە ریمۆت کۆنترۆل ئەم جینۆسایدەیان کرد بۆڕی کابوسەکانی ناو خەونیان دایەوە، نەوەک هەر ئەوەندە بەڵکو وەحشیەتگەرێکی جەنگلستانەیان لە دونیای مۆدێرن و تەکنەلۆژیا و پێکەوە ژیان و مافەکانی مرۆڤ بەرجەستە کرد. بە ئێمەیان وت ئێوە لە درۆیەکی گەورەدا دەژێن، ئێمە دیوە راستەقینەکەی مێژووی و کەلتووری ئێوەین.\nئەم جینۆسایدە دەوڵەتییە، گەمێیەکی بێباکانەی نوێنەرانی کۆمەڵگەی دەوڵەتی بوو کە رێیان خۆشکرد ئیبادەی کۆمەڵگەیەکی بچووکی وەک یەزیدییەکان بکەن، رێ خۆشبکەن کە بە نوێترین ئۆتۆمۆبیل کە بەرهەمی پێشکەوتریین تەکنەلۆژییانە بێنە ناو دێهاتە بێدەنگەکانیانەوە و قەتلوعامییان بکەن و دێکانیان تەخت بکەن و کیژۆڵەکانیان هەنجن هەنجن بکەن.\nپارێزەرەکەی نادیە لە پێشەکی کتێبەکەیدا دەگێرێتەوە دەڵیت زۆر جار نادیە و کچە یەزیدییەکان بە پارەیەکی زۆر کەم، ٢٠ دولارێک، چەند جار فرۆشراونەتەوە، تەنانەت لە بازاری فەیس بووکدا. دایکی نادیە لەگەڵ چەندان ئافرەتی دیکەی بەتەمەندا کوژراون، شەش براکەی نادیە لە یەک رۆژدا پێکەوە کوژراون. ئەوەی بەسەر نادیە و یەزیدیەکاندا هاتووە بە زمانێکی زۆر سادە جینۆسایدە، لەبەرئەوەی لە خۆڕا نە قەوماوە بەڵکو بە پلانێکی سیاسی دەوڵەتی و بە پاساوێکی ئایینی پیادەکراوە، لەلایەن داعشەوە یەزیدی وەک کافر مامەڵەی لەگەڵ کراوە ئەمەش بە فەتوای رەسمی خۆیان بووە، واتە هەموو ئەو دەوڵەتانەی یارمەتی داعشیان داوە درەنگ و زوو کەوتووە دەبێت سزای گەورە بدرێن، تەنانەت دەبێت ئەو پاساوانەی ئەوان بە کاریان هێناوە بۆ سڕیینەوە و ئەتکردنی کۆمەڵگەیەک بسڕێننەوە و نەمێنن.\nکامپەینی یاسایی نادیە بۆ گێرانەوەی بەسەرهاتی خۆی و خێزانەکەی و کۆمەڵگەکەی دووساڵ پاش روودانی کارەساتەکان لە لەندەنەوە دەستێپدەکات، ئەو کات هێشتا هەزاران لە یەزیدییەکان لە لایەن داعشەوە گیرابوون ولە ژێر هەرەشەی کوشتن و نەماندا بوون، نادیە بووە یەکەمین کەیسی یاسایی بۆ نوێنەرایەتیکردنی هەموو ئەوانەی وەک خۆی بوونە قوربانی گەمەیەکی سیاسی دزێو. لە پاش ئەوە، بۆ ماوەی ساڵێک، چەندان کۆبوونەوە لەگەڵ ئەنجوومەنی ئاسایش لە نەتەوە یەکگرتووەکان و نوێنەرانی وڵاتیانی دیکە دەکات بۆ دارشتنی کەیسێکی یاسایی زیندوو و دروست تاوەکو تاوانبارانی داعش بدرێنە دادگای نێودەوڵەتی و بە سزای خۆیان بگەن، ئەنجامی ئەم هەوڵانە، ئەوە بوو توانی خۆی و پارێزەرەکەی لە بەردەم ئەنجومەنی ئاسایشیدا بە توانا و جەرگێکی توندەوە، کچێک کە لە دێیەکی بچکۆلانەوە هاتبێت و بتوانێت بە هەموو دونیا و کۆمەڵگەی نێودەوڵەتی بڵیت شەرەف و ئابرووی هەمووتان چوو ئەو رۆژەی چاوتان نووقان لە تاوانەکانی داعش کاتێک هەموو ئەو تەکنەلۆجیایەی کە هەتان بوو نەوەک بەکارتان نەهێنا و لە کارکەوتبوون بەڵکو ئەنقەستانە بۆ مەبەستی شەرانگێزی بەکارتان هێنان، بۆ ئەوەی بە هەوس و ئارەزوویی خۆیان بمانبەرنەوە بۆ چەرخێک لە بێ ئابروویی.\nنادیە بێدەنگ نەبوو، سەرباری هەموو شوناسە نامۆکانی کە بەسەریدا سەپێنرا؛ ئەوی هەتیوو، پەنابەر، قوربانی، کۆیلە لەلایەن داعشەوە، ئەو دواجار بووە خاوەنی سیفەت و شوناسێکی نوێ: سەرکردەی یەزیدییەکان. پارێزەرەکەی بەمە ناوی دەبات، من دەڵێم نادیە زۆر لەوەندە زیاترە، ئەو بووە ئاوێنەیەکی راستەقینە بۆ ئەوەی بە دونیا بڵێت من شاهێد و قوربانی دۆزەخێکم کە ئێوە هەمیشە ئامادەن دروستی بکەن ئەگەر بەرژەوەندییە سیاسیەکانتان بەریەک بکەون.